open-index/open-wikipedia-markdown huggingface dataset:
ബാറ്റൺ റൂഷ്, ലൂയിസിയാന

ലഘുചിത്രം|308x308ബിന്ദു|The Capitol Building in Baton Rouge

**ബാറ്റൺ റൂഷ്** (; French: **Bâton-Rouge** ) അമേരിക്കൻ ഐക്യനാടുകളിലെ സംസ്ഥാനമായ ലൂയിസിയാനയുടെ തലസ്ഥാനമാണ്. ഈ സംസ്ഥാനത്തെ രണ്ടാമത്തെ വലിയ പട്ടണമാണിത്. മിസിസിപ്പി നദിയുടെ കിഴക്കേ കരയിലായാണ് ബാറ്റൺ റോഗ് പട്ടണം നിലകൊള്ളുന്നത്.

തലസ്ഥാന നഗരി എന്നതുപോലെ തന്നെ ലൂയിസിയാനയുടെ രാഷ്ട്രീയ കാര്യകേന്ദ്രവും കൂടിയാണിത്. ന്യൂ ഓർലിയൻസ് കഴിഞ്ഞാൽ സംസ്ഥാനത്തെ രണ്ടാമത്തെ വലിയ നഗരമാണ് ബാറ്റൺ റൂഷ്. 2015-ലെ കണക്കനുസരിച്ചുള്ള ഈ നഗരത്തിലെ ജനസംഖ്യ 228,590 ആയിരുന്നു നഗരത്തെ ചുറ്റിയുള്ള  ഗ്രേറ്റർ ബാറ്റൺ റോഗ് എന്ന  പേരിലറിയപ്പെടുന്ന മെട്രോപോളിറ്റൻ മേഖലയിലെ ആകെ ജനസംഖ്യ 2015 ലെ കണക്കുകൾ പ്രകാരം 830,480 ആണ്. നഗരമേഖലയിൽ മാത്രം 594,309 നിവാസികളുണ്ട്.

## അവലംബം
ലു ചുവാൻ

ചൈനീസ് ചലച്ചിത്രസംവിധായകനും നിർമ്മാതാവുമാണ് **ലു ചുവാൻ**.(ജ:1971).ചൈനീസ് എഴുത്തുകാരനായ  ലു ടിയാന്മിങ്ങിന്റെ പുത്രനായ ചുവാൻ അറിയപ്പെടുന്ന ഒരു തിരക്കഥാകൃത്തും കൂടിയാണ്.
ചൈനീസ് പട്ടാളത്തിന്റെ അധീനതയിൽ ഉള്ള സർവ്വകലാശാലയിൽ അദ്ധ്യയനം പൂർത്തിയാക്കിയ ചുവാൻ പട്ടാള ജനറലിന്റെ സഹായി ആയും ആദ്യകാലങ്ങളിൽ ജോലി നോക്കി.അക്കാലത്തു തന്നെയാണ് ബീജിങ് ഫിലിം അക്കാഡമിയിൽ ചലച്ചിത്രസംവിധാനത്തിൽ ബിരുദാനന്തരബിരുദവും കരസ്ഥമാക്കിയത്.

ഇങ്മർ ബർഗ്മൻ,ജിം യാർമുഷ്,പീയർ പവോലോ പസ്സോളിനി,ഫ്രാൻസിസ് ഫോർഡ് കപ്പോള എന്നിവരുടെ ചലച്ചിത്രസൃഷ്ടികൾ ചുവാനെ പഠന  കാലയളവിൽ സ്വാധീനിച്ചു.
## ചിത്രങ്ങൾ
ചൈനീസ് ചലച്ചിത്രരംഗത്ത് ശ്രദ്ധിക്കപ്പെടുന്ന വ്യക്തിത്വമായി കരുതപ്പെടുന്ന ചുവാന്റെ ആദ്യകാലചിത്രങ്ങൾ കുറഞ്ഞ സാമ്പത്തിക മുതൽമുടക്കോടെ നിർമ്മിക്കപ്പെട്ടവയായിരുന്നു.
2002 ൽ പുറത്തിറങ്ങിയ *ദ് മിസ്സിങ് ഗൺ*, 2004 ൽ ഇറങ്ങിയ *കീകിസിലി മൗണ്ടൻ പട്രോൾ* എന്നീ ചിത്രങ്ങൾ അന്താരാഷ്ട്രതലത്തിൽ തന്നെ ശ്രദ്ധിയ്ക്കപ്പെട്ടു. ജപ്പാൻ ചലച്ചിത്രോത്സവത്തിൽ കീകിസിലി സുവർണ്ണ മയൂരം സുവർണ്ണ അശ്വം എന്നീ പുരസ്ക്കാരങ്ങളും നേടി.
## ചിത്രങ്ങളുടെ വിവരം

## അവലംബം

## പുറംകണ്ണീകൾ
* 
* 
* Lu Chuan  at the Chinese Movie Database

വർഗ്ഗം:ചൈനീസ് ചലച്ചിത്ര സംവിധായകർ
വർഗ്ഗം:1971-ൽ ജനിച്ചവർ
കോസി നദി

ടിബറ്റ് സ്വയംഭരണ പ്രദേശങ്ങളിലൂടെയും നേപ്പാളിന്റെ തെക്കൻ മലഞ്ചെരിവുകളിലുമൊക്കെയായി ഹിമലായത്തിന്റെ വടക്കൻ മലഞ്ചെരിവുകളിലൂടെ ഒഴുകുന്ന ഒരു നദിയാണ് **കോശി** അല്ലെങ്കിൽ **കോസി നദി** (നേപ്പാളി: कोशी नदी, koshī nadī कोसी नदी, kosī nadī). ഗംഗയുടെ ഹിമാലയൻ പോഷകനദികൂടിയായ ഈ നദിയിൽ ഗതിമാറി ഒഴുകുന്നതിന്റേയും പ്രളയത്തിന്റേയും പര്യായമാണ്. ബീഹാറിന്റെ ദുഃഖം എന്ന് വിശേഷിപ്പിക്കുന്ന ഈ നദി ബീഹാറിന്റെ ഉത്തര-പൂർവ്വ ഭാഗങ്ങളിൽ വളരെയേറെ നാശനഷ്ടങ്ങൾ വരുത്തിക്കൂട്ടുന്നു.

## അവലംബം

വർഗ്ഗം:ഏഷ്യയിലെ അന്താരാഷ്ട്രനദികൾ
വർഗ്ഗം:ബീഹാറിലെ നദികൾ
വർഗ്ഗം:ഇന്ത്യയിലെ നദികൾ
വർഗ്ഗം:നേപ്പാളിലെ നദികൾ
വർഗ്ഗം:ഗംഗയുടെ പോഷകനദികൾ
കൊറിയസെററ്റോപ്സ്

തുടക്ക ക്രിറ്റേഷ്യസ് കാലത്തു ജീവിച്ചരുന്ന ഒരു  ദിനോസർ ആണ് **കൊറിയസെററ്റോപ്സ്**. ദക്ഷിണ കൊറിയയിൽ നിന്നും ആണ് ഫോസിൽ കണ്ടു കിട്ടിയിട്ടുള്ളത്. ജനുസ് പേര് മൂന്ന് വാക്കുകൾ കൂടി ചേർന്നതാണ് കൊറിയ , ഗ്രീക്ക് പദമായ κερας അർഥം കൊമ്പ് , ഗ്രീക്ക് പദം οψις അർഥം മുഖം . കൊറിയയിൽ നിന്നും കണ്ടെത്തുന്ന ആദ്യ സെറടോപ്ഷ്യൻ ദിനോസർ ആണ് ഇവ. ഉപവർഗ്ഗത്തിന്റെ പേരായ ഹവാസിയോങ് വരുന്നത് ഇവയെ കണ്ടു കിട്ടിയ നഗരത്തിന്റെ പേരിൽ നിന്നും ആണ് .

## ശരീര ഘടന
ദിനോസറുകളിൽ തലയോട്ടിയുടെ പ്രതേകത കൊണ്ട് എളുപ്പം തിരിച്ചറിയാവുന്ന ഒരു വിഭാഗം ആണ് ഇവ . ഫ്രിൽ എന്ന മുഖത്തിനു ചുറ്റും ഉള്ള അസ്ഥിയുടെ ആവരണവും പ്രതേകതയാണ് . വർഗ്ഗത്തിന്റെ മറ്റ് ഒരു ജീവി വർഗത്തിലും കാണാത്ത രോസ്ട്രൽ ബോൺ എന്ന പേരിൽ അറിയപെടുന്ന എല്ല് ഇവയ്ക്ക് ഉണ്ടായിരുന്നു. മറ്റൊരു പ്രതേകത ഇവയുടെ പരന്ന മുള്ളുകൾ നിറഞ്ഞ വാല് ആയിരുന്നു.

## ഫോസിൽ
KIGAM VP 200801 ആയിട്ടുള്ള സ്പെസിമെൻ 36 നട്ടെലുകൾ , ഭാഗികമായ പിൻ കാലുകൾ അരകെട്ടില്ലേ ഒരു അസ്ഥി (ischia ) എന്നിവ ആണ് .  തലക്ക് പിൻ ഭാഗത്തായി അസ്ഥിയുടെ ആവരണം ആയ ഫ്രിൽ ഉണ്ടായിരുന്നു. മുതുകിൽ മുള്ളുകൾ ഉണ്ടായിരുന്നു ഇവയ്ക്ക് . വാലിന്റെ മുകളിൽ കാണുന്ന കശേരുവിന്റെ മുള്ള് കശേരുവിനെക്കാളും നീളം കൂടിയതായിരുന്നു , മറ്റു പല ഈ വിഭാഗത്തിൽ പെട്ട ദിനോസറുകൾക്കും ഇതേ മുള്ളുകൾ ഉണ്ടായിരുന്നതായി കാണുന്നു ഇവ നീന്താൻ സഹായകരമായ ഒന്നായതു കൊണ്ട് ആണോ ഇത് എന്ന് സംശയിക്കുന്നു കാരണം ഈ തരത്തിൽ ഉള്ള വാല് ഭാഗികമായി വെള്ളത്തിൽ ജീവിച്ചിരുന്ന ജീവികളിൽ സാധാരണമാണ് . മറ്റൊരു കണക്കുകൂട്ടൽ എന്തെന്നാൽ ഇവയെ പോലെ പുരാതനമായ ഇനങ്ങളിൽ മിക്കതിനും വാലിൽ ആണ് ഇത് കാണുന്നത് , ഇവയ്ക്ക് ഫ്രിൽ വലിയ വലിപ്പത്തിൽ കാണുന്നുമില്ല , എന്നാൽ കൂടുതൽ വികസിതമായ ജനുസുകളിൽ ഫ്രിൽ,  മുഖത്തെ കൊമ്പുകൾ എന്നിവ ആണ് വലിപ്പം ഏറി കാണുന്നത് , ഇത് ഇണയെ ആകർഷിക്കാൻ ഉള്ള ഒരു മാർഗ്ഗം ആയിരുന്നോ എന്നതും സംശയമാണ്.

ടൈപ്പ് സ്പെസിമെൻ ഫോസിൽ കണ്ടെത്തുന്നത് 2008 ൽ ആണ് , 2011 ൽ ആണ് ഇവയുടെ വർഗ്ഗീകരണം നടന്നത് . ഹവാസിയോങ് നഗരത്തിൽ നിർമിച്ച ടാൻഡോ അണക്കെട്ടിനായി നീക്കം ചെയ്ത കല്ലുകളിൽ ഒന്നിൽ ഇവയുടെ ഫോസിൽ ഭാഗം കണ്ടെത്തുകയായിരുന്നു , നിർഭാഗ്യവശാൽ കല്ല് മുറിച്ചു എടുത്ത ഭാഗത്തിൽ ഇവയുടെ പിൻ ഭാഗത്തെ ഫോസിൽ മാത്രമേ ഉണ്ടായിരുന്നുള്ളു , ബാക്കി ഭാഗം ഉൾകൊണ്ട ശിലാ ഇത് വരെ കണ്ടെത്താൻ കഴിഞ്ഞിട്ടില്ല , എന്നാൽ ഇവ ആർക്കിയോസെറാടോപ്സ് എന്ന ഇതേ വിഭാഗത്തിൽ പെടുന്ന ദിനോസറിനോട് സാമ്യം ഉള്ള ജീവി ആയിരിക്കണം എന്ന് കരുതുന്നു.

## ആഹാര രീതി
ഇവയുടെ ആവാസവ്യവസ്ഥ ഏഷ്യയിലെ മരങ്ങൾ നിറഞ്ഞ കാടുകളിൽ ആണ് ഇവ ജീവിച്ചിരുന്നത് . തത്തകളുടെ പോലെയുള്ള ഒരു ചുണ്ടായിരുന്നു ഇവയ്ക്ക്. മറ്റു സെറാടോപിയ ദിനോസറുകളെ പോലെ സസ്യഭോജി ആയ ഇവ ഇതുപയോഗിച്ച് ഇവ കോൺ, പൈൻ എന്നി സസ്യങ്ങൾ ആയിരിക്കണം ഭക്ഷിച്ചിട്ടുണ്ടാവുക എന്ന് കരുതപ്പെടുന്നു.

## കുടുംബം
സെറാടോപിയ എന്ന കുടുംബത്തിൽ പെട്ട ദിനോസർ ആണ്. ഈ വിഭാഗത്തിലെ അടിസ്ഥാനവും പുരാതനവുമായ നിയോസെറാടോപ്ഷ്യാ എന്ന ജീവശാഖയിൽ പെട്ടവ ആയിരുന്നു ഇവ.   നാലു കാലിൽ സഞ്ചരിച്ചിരുന്ന സസ്യഭോജികൾ ആയിരുന്നു ഇവ.

## അവലംബം

## ഇതും കാണുക
*സെറാടോപിയ
*രോസ്ട്രൽ അസ്ഥി

## പുറത്തേക്കുള്ള കണ്ണികൾ
* http://www.livescience.com/9093-mini-triceratops-horned-dinosaur-korea.html
* http://dinosaurpictures.org/Koreaceratops-pictures
*Koreaceratops—A Swimming Ceratopsian? | Science | Smithsonian
*Koreaceratops - About.com Dinosaurs 

വർഗ്ഗം:ഏഷ്യൻ ദിനോസറുകൾ
വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
ടുപേകാ, കൻസാസ്

**ടുപേകാ** (/toʊˈpiːkə/;[9][10] Kansa: Tó Pee Kuh) അമേരിക്കൻ ഐക്യനാടുകളിലെ സംസ്ഥാനമായ കൻസാസിൻറെ തലസ്ഥാനവും ഷോനീ കൌണ്ടിയുടെ കൌണ്ടി സീറ്റുമാണ്. പട്ടണം ഷോനീ കൌണ്ടിയുടെ നടുഭാഗത്ത് കൻസാസ് നദിയ്ക്കു സമാന്തരമായി വടക്കുകിഴക്കേ കൻസാസിലാണ് ടുപേകാ പട്ടണം നിലനിൽക്കുന്നു. 2010 ലെ യു.എസ്. കാനേഷ്യമാരിക്കണക്കനുസരിച്ച് ഈ പട്ടണത്തിലെ ജനസംഖ്യ  127,473 ആണ്. ഷോനീ, ജാക്സൺ, ജഫേർസൺ, ഔസാജ്, വാബൌൻസീ എന്നീ കൌണ്ടികൾ കൂടി ഉൾപ്പെടുന്ന ടുപേകാ മെട്രോപോളിറ്റൻ സ്റ്റാറ്റിസ്റ്റിക്കൽ മേഖലയിലെ ആകെ ജനസംഖ്യ 2010 ലെ സെൻസസിൽ 233,870 ആയിരുന്നു.

## ചരിത്രം
ടുപേകാ എന്ന പേര് കൻസ-ഒസാജ് ഭാക്ഷയിൽ നിന്നാണ്. 1826 മുതലാണ് ഈ പേര് ഉപയോഗിച്ചു തുടങ്ങിയത്. പട്ടണത്തിന് സമീപത്തുകൂടി കൻസാസ് നദി ഒഴുകുന്നു. 
സഹസ്രാബ്ദങ്ങളായി ഈ മഹാ സമതലപ്രദേശത്ത് നേറ്റീവ് ഇന്ത്യൻ വംശക്കാർ വസിച്ചു വന്നിരുന്നു. 16, 17 നൂറ്റാണ്ടുകളിൽ ഫ്രഞ്ചു സാമ്രാജ്യം വടക്കേ അമേരിക്കയിലെ ഏതാനും വലിയ ഭാഗങ്ങളുടെ മേൽ ഉടമസ്ഥാവകാശമുന്നയിച്ചിരുന്നു. ഫ്രഞ്ച്-ഇന്ത്യൻ യുദ്ധത്തിനു ശേഷം 1762 ൽ ഫൊൻടെയിനെബ്ല്യൂ സമാധാന ഉടമ്പടി പ്രകാരം ഫ്രഞ്ചുകാർ ന്യൂ ഫ്രാൻസ് പ്രദേശം മുഴുവനും രഹസ്യമായി സ്പെയിനിനു വിട്ടുകൊടുക്കുകയുണ്ടായി. 1802 ൽ സ്പെയിൻ 7,500 സ്ക്വയർ മൈൽ ഒഴികെ ഈ പ്രദേശത്തിൻറെ കൂടുതൽ ഭാഗങ്ങളും ഫ്രാൻസിനു തിരികെ കൊടുത്തു. 1803 ൽ ഫ്രാൻസിൽ നിന്ന് 828,000 സ്ക്വയർ മൈൽ ലൂയിസിയാന പ്രദേശം ഏക്കറിന് 2.83 സെൻറു വില വച്ച് വാങ്ങിയതിലൂടെ ഇന്നത്തെ ആധുനിക കൻസാസ് ഉൾപ്പെടുന്ന ഏറെക്കുറെ ഭാഗങ്ങൾ യു.എസിൻറെ അധീനതയിലായിത്തീർന്നു.

## ഭൂമിശാസ്ത്രം

വടക്കുകിഴക്കേ കൻസാസിൽ സ്ഥിതി ചെയ്യുന്ന ടപേകാ പട്ടണത്തിൻറെ അക്ഷാംശ രേഖാംശങ്ങൾ 39°03′N 95°41′W ആണ്. യു.എസ്. ഹൈവേകളായ I-70 യും ഹൈവേ 75 ഉം അന്യോന്യം ഛേദിച്ചു കടന്നുപോകുന്നത് ടൊപേകായിലൂടെയാണ്. പട്ടണത്തിലൂടെ കടന്നു പോകുന്ന മറ്റു റോഡുകൾ, യു.എസ്. ഹൈവേ 24 (മൻഹാട്ടന് 50 മൈൽ കിഴക്ക്), യു.എസ്. ഹൈവേ 40 (ലോറെൻസ് പട്ടണത്തിന് 30 മൈൽ പടിഞ്ഞാറ്) എന്നിവയാണ്. യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുകളനുസരിച്ച് പട്ടണത്തിൻറെ വിസ്തൃതി 61.47 സ്ക്വയിർ മൈലാണ് (159.21 km2), ഇതിൽ 60.17 സ്ക്വയർ മൈൽ (155.84 km2) കരഭാഗവും ബാക്കി 1.30 സ്ക്വയർ മൈൽ ഭാഗം (3.37 km2) വെള്ളവുമാണ്. കാലാവസ്ഥ, കാറ്റ്, വാർഷികപാതം എന്നിവയിൽ വളരെയേറെ വ്യതിയാനങ്ങളുള്ള ഒരു പട്ടണമാണിത്.

## അവലംബം

വർഗ്ഗം:കൻസാസിലെ നഗരങ്ങൾ
അഗസ്റ്റ, മെയിൻ

**അഗസ്റ്റ പട്ടണം** അമേരിക്കൻ എക്യനാടുകളുടെ സംസ്ഥാനമായ മെയിനിൻറെ തലസ്ഥാനവും കെന്നെബെക് കൌണ്ടിയുടെ കൌണ്ടി സീറ്റുമാണ്. 
അഗസ്റ്റ പട്ടണത്തിലെ ജനസംഖ്യ 2010 ലെ സെൻസസ് പ്രകാരം 19,136 ആണ്. യു.എസിലെ സംസ്ഥാന തലസ്ഥാനങ്ങളിൽ ചെറിയ ജനസംഖ്യള്ള മൂന്നാമത്തെ പട്ടണമാണ അഗസ്റ്റ.

## ഭൂമിശാസ്ത്രം
യു.എസിൻറെ ഏറ്റവും കിഴക്കേ അറ്റത്തു സ്ഥിതി ചെയ്യുന്ന അഗസ്റ്റ പട്ടണത്തിൻറെ അക്ഷാംശ രേഖാംശങ്ങൾ 44°18′26″N 69°46′54″W ആണ്.

## അവലംബം
വലിയചിറകൻ സ്രാവ്

കടൽ വാസിയായ സ്രാവ് വിഭാഗത്തിൽ പെട്ട ഒരു മൽസ്യമാണ് **വലിയചിറകൻ സ്രാവ്**. തീര കടലിലും , കരയോട് ചേർന്ന പ്രദേശങ്ങളിലും ഇവയെ കാണുന്നു.

## പ്രജനനം
കുഞ്ഞുങ്ങളെ പ്രസവിക്കുന്ന സ്രാവാണ് ഇവ. കുട്ടികൾക്ക് അമ്മയുടെ ഗർഭപാത്രവുമായി പൊക്കികൊടി ബന്ധം ഉണ്ട്. ഇവയിൽ ഒരു പ്രസവത്തിൽ 4 മുതൽ 8 കുട്ടികൾ വരെ ഉണ്ടാക്കും.

## കുടുംബം
കർക്കാരിനിഡേ കുടുംബത്തിൽ പെട്ട സ്രാവാണ് ഇവ. പൊതുവെ റേക്വിമം സ്രാവുകൾ എന്നാണ് ഇവയെ വിളിക്കാറ് .

## അവലംബം

## പുറത്തേക്കുള്ള കണ്ണികൾ
*http://www.shark.ch/Database/Search/species.html?sh_id=1120

## ഇതും കാണുക
കേരളത്തിലെ മൽസ്യങ്ങളുടെ പട്ടിക

വർഗ്ഗം:സ്രാവുകൾ
മെഗാലോഡോൺ

മൺ മറഞ്ഞു പോയ ഒരു വലിയ സ്രാവാണ് **മെഗാലോഡോൺ**. പേരിന്റെ അർഥം വലിയ പല്ലുള്ള എന്നാണ്, 2.6 ദശലക്ഷം വർഷങ്ങൾക്ക് മുൻപ്പ് ഇവയ്ക്ക് വംശനാശം സംഭവിച്ചു . 

## ഭക്ഷണം
മാംസാഹാരിയായിരുന്ന ഇവ ചെറുമീനുകളടക്കം മറ്റു വലിയ മത്സ്യങ്ങളെയും തീറ്റയാക്കിയിരുന്നു. തങ്ങളുടെ ആവാസ വ്യവസ്ഥയിലെ സൂപ്പർ പ്രേഡേടർ ആയിരുന്നു ഇവ.

## വംശനാശം
വംശനാശത്തിന്റെ നിരവധി കാരണങ്ങൾ ചൂണ്ടി കാണിക്കപ്പെടുന്നു എങ്കിലും എടുത്തു പറയാവുന്ന രണ്ടു കാര്യങ്ങൾ ആ കാലത്തു സമുദ്രങ്ങളുടെ താപനില കുറഞ്ഞതും , വലിയ ഇരകളുടെ അഭാവവും ആണ്.

## ഫോസിൽ
ഇവയുടെ ഫോസിൽ ആയി ലഭിച്ചിട്ടുള്ള ഭാഗങ്ങൾ പല്ലുകളും നട്ടെല്ലും മാത്രം ആണ് , കാരണം എല്ലാ സ്രാവുകളെ പോലെ ഇവയുടെ അസ്ഥികളും നിർമിച്ചിരുന്നത് തരുണാസ്ഥി കൊണ്ടായിരുന്നു . 
 
## അവലംബം

## പുറത്തേക്കുള്ള കണ്ണികൾ

* The rise of super predatory sharks
* Extinct Megalodon, the largest shark ever, may have grown too big
* Carcharocles: Extinct Megatoothed shark
*

വർഗ്ഗം:സ്രാവുകൾ
കർസൺ സിറ്റി, നെവാഡ

**കർണൺ സിറ്റി**, ഔദ്യോഗകമായി **കൺസോളിഡേറ്റഡ് മുനിസിപ്പാലിറ്റി ഓഫ് കർസൺ സിറ്റി**, അമേരിക്കൻ ഐക്യനാടുകളുടെ സംസ്ഥാനമായ നെവാഡയുടെ തലസ്ഥാനവും ഒരു സ്വതന്ത്രപട്ടണവുമാണ്. മാൻ കിറ്റ് കർ‌സൺ പർവ്വതത്തിൻറെ പേരിൽ നിന്നാണ് പട്ടണത്തിന് ഈ പേരു ലഭിച്ചത്. 2010 ലെ യു.എസ്. സെൻസസ് സമയത്ത് പട്ടണത്തിലെ ആകെ ജനസംഖ്യ 55,274. ആയിരുന്നു. ഈ പട്ടണത്തിലെ ജനങ്ങളിൽ ഭൂരിപക്ഷവും താമസമാക്കിയിരിക്കുന്നത് കർസൺ റേഞ്ചിൻറെ കിഴക്കേ വരമ്പിലുള്ള ഈഗിൾ വാലിയിലാണ്. റിനോയ്ക്കു 30 മൈൽ (50 കി.മീ.) തെക്കായിട്ടുളള സിയേറാ നിവാഡയുടെ ഒരു ശിഖരമാണ് കർസൺ റേഞ്ച്.   ആദ്യകാലത്ത് ഈ പട്ടണം രൂപം കൊള്ളുന്നത് കാലിഫോർണിയയിലേയ്ക്കുള്ള കുടിയേറ്റക്കാരുടെ ഒരു ഇടത്താവളമായിട്ടായിരുന്നു. എന്നാൽ പട്ടണത്തിൻറെ വടക്കുകിഴക്കായുള്ള  Comstock Lode എന്നറിയപ്പെട്ട പർവ്വതപ്രദേശത്തെ വെള്ളിയുടെ കണ്ടുപിടിത്തം ഈ പ്രദേശത്തേയ്ക്ക് ഖനിജാന്വേഷകരുടെ തള്ളിക്കയറ്റത്തിനു കാരണമാകുകയും ഇതു പട്ടണത്തെ അതിവേഗം അഭിവൃദ്ധിയിലെയ്ക്കു നയിക്കുകയും ചെയ്തു. 

1864 ൽ നെവാഡ സംസ്ഥാനമായ കാലം മുതൽ കർസൺ സിറ്റി തലസ്ഥാന നഗരമെന്ന പദവി അലങ്കരിക്കുന്നു.1950 ൽ ട്രാക്കുകൾ മാറ്റുന്നതു വരെയുള്ള സമയം ഈ പട്ടണം വെർജീനിയ ആൻറ് ട്രക്കീ റെയിൽ റോഡുമായി ബന്ധിക്കുന്ന ഒരു കണ്ണിയായും പ്രവർത്തിച്ചിരുന്നു.   1969 നു മുമ്പ് കർസൺ സിറ്റി, ഓംസ്ബി കൌണ്ടിയുടെ കൌണ്ടി സീറ്റായിരുന്നു. 1969  ൽ ഓംസ്ബി കൌണ്ടി നിലവിലില്ലാതാകുകയും ഈ കൌണ്ടിയുടെ പ്രദേശങ്ങൾ കർസൺ സിറ്റിയിൽ ലയിപ്പിച്ച് കൺസോളിഡേറ്റഡ് മുനിസിപ്പാലിറ്റി ഓഫ് കർസൺ സിറ്റി രൂപീകരിക്കുകയും ചെയ്തു. സംയോജനത്തോടെ നഗരപരിധി പടിഞ്ഞാറ് സിയേറാ നിവാഡ മുതൽ ലേക്ക് തഹോയ്ക്കു മദ്ധ്യത്തിൽ കാലിഫോർണിയ സംസ്ഥാനത്തിനു സമീപം വരെയും വ്യാപിച്ചു.

## അവലംബം
നീർമുത്തന്മാർ

ലോകത്ത് ഏറ്റവും കൂടുതൽ അംഗങ്ങൾ ഉള്ള തുമ്പികുടുംബമാണ് **നീർമുത്തന്മാർ** (**Skimmers** അല്ലെങ്കിൽ **Perchers)** - **Libellulidae**. ആയിരത്തിലേറെ സ്പീഷിസുകൾ ഇതിൽ ഉണ്ട്. ലോകത്ത് എല്ലായിടത്തും ഉള്ളതിനാൽ എപ്പോഴും കാണപ്പെടുന്ന മിക്ക തുമ്പികളും ഇവ തന്നെയാണ്.
നല്ല നിറമുള്ളവയാണ് മിക്ക അംഗങ്ങളും.

## പേരുവന്നവഴി
*ബുക്‌ലെറ്റ് *എന്ന് അർത്ഥമുള്ള ലാറ്റിൻ പദമായ *ലിബെല്ല*യിൽ നിന്നാവും ഈ പേരു വന്നതെന്നു കരുതുന്നു.

## ജനുസുകൾ
ഈ ജനുസുകൾ ആണ് നീർമുത്തന്മാരുടെ കുടുംബത്തിൽ ഉള്ളത്:

## ചിത്രശാല

File:Ruddy Marsh Skimmer (Crocothemis servilia)- male W IMG 0512.jpg|Crocothemis servilia
File:Libellula luctuosa male.jpg|Libellula luctuosa
File:Green Marsh Hawk (Orthetrum sabina) W IMG 1681.jpg|Orthetrum sabina
File:Platetrum_depressum_1_Luc_Viatour.JPG|Libellula depressa
File:Darter August 2007-20.jpg|Sympetrum fonscolombii
File:Sympetrum_sanguineum_(male).jpg|Sympetrum sanguineum
File:Crimson Marsh Glider (Trithemis aurora) - Male.jpg|Trithemis aurora
File:Trithemis kirbyi.jpg|Trithemis kirbyi
File:Neurothemis terminata.jpg|Neurothemis terminata
File:Scarlet Dragonfly.jpg|Crocothemis erythraea
File:Segellibellen-Larve.JPG|Nymph of a Libellulidae
File:Dark-winged skimmer (Diastatops pullata) male.JPG|Dark-winged skimmer (Diastatops pullata), male
File:Tropical skimmer (Uracis imbuta) male.JPG|Tropical skimmer (Uracis imbuta), male


## അവലംബം
* Animal Diversity Web
* 

## അധികവായനയ്ക്ക്
* Silsby, Jill. 2001.  *Dragonflies of the World*.  Smithsonian Institution Press, Washington D.C.
വർഗ്ഗം:കല്ലൻതുമ്പികൾ

## പുറത്തേക്കുള്ള കണ്ണികൾ

* 
*
ജാക്സൺ, മിസ്സിസ്സിപ്പി

**ജാക്സൺ പട്ടണം** യു.എസ്. സംസ്ഥാനമായ മിസ്സിസ്സിപ്പിയുടെ തലസ്ഥാനവും സംസ്ഥാനത്തെ ഏറ്റവും വലിയ പട്ടണവുമാണ്.  ഗൾഫ് ഓഫ് മെക്സിക്കോയിൽ പതിക്കുന്ന പേൾ നദിയ്ക്കു സമീപമാണ് ഈ പട്ടണം സ്ഥിതി ചെയ്യുന്നത്. 1812 ലെ ബാറ്റിൽ ഓഫ് ന്യൂ ഓർലിയൻസിൽ പങ്കെടുക്കുകയും പിന്നീട് യു.എസ് പ്രസിഡൻറായിത്തീരുകയും ചെയ്ത ജനറൽ ആൻഡ്രൂ ജാക്സണെ ആദരിക്കുന്നതിനായാണ് പട്ടണത്തിന് ജാക്സൺ എന്ന പേരു നൽകിയത്.

നഗരത്തിലെ ഇപ്പോഴത്തെ മുദ്രാവാക്യം "ദ് സിറ്റി വിത്ത് സോൾ" എന്നാണ്.  ബ്ലൂസ്, ഗോസ്പെൽ, ജാസ്, ഫോൽക് എന്നിവയിൽ നിരവധി പ്രമുഖ സംഗീതജ്ഞൻമാർ ഇവിടുണ്ട്.

## അവലംബം
ഹൂനാ, അലാസ്ക

**ഹൂനാ** (*Xunaa* in Tlingit) ചിച്ചാഗോഫ് ദ്വീപിലുള്ള പ്രധാനമായും ട്ലിൻഗിറ്റ് സമൂഹം വസിക്കുന്ന ഒരു പട്ടണമാണ്. അലാസ്ക പാൻഹാൻഡിൽ ഭാഗത്തു തെക്കുകിഴക്കായിട്ടാണ് ഈ പട്ടണം സ്ഥിതി ചെയ്യുന്നത്.  അലാസ്കയുടെ തലസ്ഥാനമായ ജുന്യൂ പട്ടണത്തന് 30 മൈൽ പടിഞ്ഞാറ് അലാസ്കൻ ഇൻസൈഡ് പാസേജിന് വിലങ്ങനെയാണ് പട്ടണത്തിൻറെ സ്ഥാനം. ചിച്ചാഗോഫ് ദ്വീപിലെ ഒരേയൊരു ഫസ്റ്റ് ക്ലാസ് പട്ടണമാണ് ഹൂനാ. ചിച്ചാഗോഫ്. യു.എസിലെ അഞ്ചാമത്തെ വലിയ ദ്വീപാണ്. 2000 ലെ കനേഷുമാരി കണക്കിൽ പട്ടണത്തിലെ ജനസംഖ്യ 860 ആയിരുന്നു. വേനൽക്കാലത്ത് മീൻ പിടുത്തത്തിനും ബോട്ടിംഗിനും വേട്ടയാടലിനുമായിട്ടൊക്കെ ആളുകൾ എത്തുന്നതിനാൽ ഈ സംഖ്യ 1,300 ആയി വർദ്ധിക്കാറുണ്ട്.

## അലാസ്ക
നീർക്കാവലന്മാർ

**Cruisers **അല്ലെങ്കിൽ **skimmers **എന്ന് അറിയപ്പെടുന്ന തുമ്പിസ്പീഷിസുകൾ ഉൾപ്പെടുന്ന കല്ലൻതുമ്പികളുടെ കുടുംബമാണ് **നീർക്കാവലന്മാർ (Macromiidae)**. ജലാശയങ്ങളുടെയും, റോഡിന്റെയും മധ്യത്തിൽ മീതെ പറക്കുന്നതുകാണാം. സൂചിവാലൻ കല്ലൻതുമ്പികളുമായി വലിപ്പത്തിൽ നല്ല സാമ്യമാണ് എങ്കിലും കണ്ണുകൾ പച്ചനിറത്തിലാണ്.

കോമരത്തുമ്പികളുടെ () ഒരു ഉപകുടുംബമായിട്ടാണ് ഇതിനെ കാലങ്ങളോളം കരുതിയിരുന്നത്. ലോകത്താകെ മൂന്നു ജനുസുകളിലായി 125 സ്പീഷിസുകൾ ഉണ്ട്. മുട്ടയിടാാനുള്ള അവയവം വയറിന്റെ അറ്റത്ത് ഇല്ലാത്ത പെൺതുമ്പികൾ വെള്ളത്തിനുമീതെ പറക്കുമ്പോൾ വാലറ്റം വെള്ളത്തിൽ മുട്ടിച്ചാണ് മുട്ടയിടുന്നത്. ആൺതുമ്പികളുടെ സഹായമില്ലാതെയാണ് മുട്ടയിടുന്നത്.

## കേരളത്തിൽ കാണുന്ന സ്‌പീഷീസുകൾ
Epophthalmia, Macromia എന്നീ രണ്ടു ജീനസുകളിലായി 10 സ്പീഷീസുകളെ ഇത് വരെയായി കേരളത്തിൽ നിന്നും കണ്ടെത്തിയിട്ടുണ്ട്. 

# Epophthalmia frontalis (പുള്ളി നീർക്കാവലൻ) 
# Epophthalmia vittata (നാട്ടു നീർക്കാവലൻ) 
# ''Macromia annaimallaiensis'' (കാട്ടു പെരുംകണ്ണൻ) 
# ''Macromia bellicosa'' (അടിപിടിയൻ പെരുംകണ്ണൻ) 
# ''Macromia cingulata'' (ആറ്റു പെരുംകണ്ണൻ) 
# ''Macromia ellisoni'' (നാട്ടു പെരുംകണ്ണൻ) 
# ''Macromia flavocolorata'' (മഞ്ഞ പെരുംകണ്ണൻ) 
# ''Macromia ida'' (കാനന പെരുംകണ്ണൻ) 
# ''Macromia indica'' (ഇന്ത്യൻ പെരുംകണ്ണൻ) 
# ''Macromia irata'' (ചൂടൻ പെരുംകണ്ണൻ) 

## അവലംബം
* 
* 
* 

## പുറത്തേക്കുള്ള കണ്ണികൾ

* 
* 

വർഗ്ഗം:കല്ലൻതുമ്പികൾ
വർഗ്ഗം:നീർക്കാവലന്മാർ
ദീപ്തി ഓം ചേരി ഭല്ല

മോഹിനിയാട്ടം നർത്തകിയും ഗവേഷകയുമാണ് ദീപ്തി ഓം ചേരി ഭല്ല. കേരള സംഗീത നാടക അക്കാദമിയുടെ അവാർഡ് ലഭിച്ചിട്ടുണ്ട്. 
## ജീവിതരേഖ
പ്രൊഫ. ഓംചേരിയുടെയും ഡോ. ലീലാ ഓംചേരിയുടെയും മകളായി ഡൽഹിയിൽ ജനിച്ചു. . മൂന്നു വയസ്സു മുതൽ സംഗീതവും നൃത്തവും അഭ്യസിച്ചു തുടങ്ങി. എം.എ., എം.ഫിൽ, പിഎച്ച്‌. ഡി. ബിരുദങ്ങൾ നേടീട്ടുണ്ട്. സാഹിത്യകലാപരിഷത്തിന്റെയും കേന്ദ്ര ഗവണ്മെന്റിന്റെയും സ്‌കോളർഷിപ്പോടെ നൃത്തത്തിൽ ഉപരിപഠനം നടത്തി. ഡൽഹിയിലെ അന്താരാഷ്‌ട്ര കഥകളി കേന്ദ്രത്തിലെ വിദ്യാർത്ഥിനിയായിരുന്നു.  കർണ്ണാടകസംഗീതം, ഹിന്ദുസ്‌ഥാനി സംഗീതം, മോഹിനിയാട്ടം എന്നിവയിലും പ്രാവീണ്യം നേടിയിട്ടുണ്ട്. ഡൽഹി യൂണിവേഴ്‌സിറ്റി മ്യൂസിക്‌ ഡിപ്പാർട്ട്‌മെന്റ്‌ ഫാക്കൽറ്റിയുടെ കർണ്ണാടകസംഗീത വിഭാഗത്തിന്റെ സീനിയർ റീഡറാണ്.
## കൃതികൾ
(അമ്മ ലീലാ ഓംചേരിയോടൊപ്പം രചിച്ചത്)
*  സോപാന മ്യൂസിക് ഓഫ് കേരള
* ദി ഇമ്മോർട്ടൽസ് ഓഫ് ഇന്ത്യൻ മ്യൂസിക് 
* “മ്യൂസിക് ആൻറ് ഇൻസ്ട്രമെൻറ്സ് ഓഫ് ഇന്ത്യ”
* “കേരളത്തിലെ ലാസ്യ രചനകൾ”
## പുരസ്കാരങ്ങൾ
* കേരള സംഗീത നാടക അക്കാദമിയുടെ അവാർഡ്
## അവലംബം


വർഗ്ഗം:മോഹിനിയാട്ടം നർത്തകർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
മെതിയടി

മരം കൊണ്ടു നിർമ്മിച്ച പഴയ കാല പാദരക്ഷ( ചെരുപ്പ്)യാണ് **മെതിയടി** എന്ന് അറിയപ്പെടുന്നത്. മൂന്നു സെന്റി മീറ്റർ വീതിയുള്ള മരക്കഷ്ണത്തിൽ മുൻവശത്തായി ഉയരമുള്ള ഒരു കുറ്റിയുണ്ടാവും (കുരുട്). പെരുവിരലിന്റെയും അതിന് അടുത്തുള്ള വിരലിന്റെയും ഇടയിലായി കുരുട് ഇറുക്കി പിടിച്ചാണ് നടക്കുക. കുമ്പിൾ മരം കൊണ്ടാണ് പഴയകാലത്ത് സാധാരണയായി മെതിയടി നിർമ്മിച്ചിരുന്നത്. ഇപ്പോൾ മെതിയടിയുടെ രൂപത്തിൽ മരമല്ലാത്ത മെറ്റീരിയലുകൾ ഉപയോഗിച്ച് പാദരക്ഷകൾ നിർമ്മിക്കുന്നുണ്ട്.
പച്ചിലമരം കൊണ്ടുണ്ടാക്കുന്ന മെതിയടി പ്രമേഹത്തിന് നല്ലതാണെന്ന് പറയപ്പെടുന്നുണ്ട്.

## അവലംബം

വർഗ്ഗം:പാദരക്ഷകൾ
സാദി യൂസഫ്

ഒരു ഇറാഖി എഴുത്തുകാരനും കവിയും പത്രപ്രവർത്തകനും പുസ്തകപ്രസാധകനും രാഷ്ട്രീയപ്രവർത്തകനുമാണ് സാദി യൂസഫ്.മുപ്പതിലധികം പദ്യകൃതികളും ഏഴിലധികം ഗദ്യകൃതികളും സാദി യൂസഫ് രചിച്ചിട്ടുണ്ട്.
## ജീവിതം
സാദി യൂസഫ് ബാഗ്ദാദിൽ നിന്നാണ് അറബി സാഹിത്യം പഠിച്ചത്.
ഒക്റ്റെയ് റിഫെറ്റ്, മെലി കേവറ്റ് ആൻഡി, ഗാർസ്വാ ലോർക്ക , യിയാനിസ് റിയോറ്റ, വാട്ട് വൈറ്റ്മാൻ, കോൺസ്റ്റന്റെൻ കവഫി തുടങ്ങിയ പ്രമുഖ എഴുത്തുകാരുടെ കൃതികൾ അറബി ഭാഷയിലേക്ക് സാദി യൂസഫ് വിവർത്തനം ചെയ്തിട്ടുണ്ട്. അൾജീരിയ, ലെബനൺ, ഫ്രാൻസ്, ഗ്രീസ്, സൈപ്രസ് എന്നീ രാജ്യങ്ങളിലും താമസിച്ചിട്ടുള്ള സാദി യൂസഫ് നിലവിൽ ലണ്ടനിലാണ് താമസിക്കുന്നത്.
2004-ൽ സാദി യൂസഫിന് കവിതാവിഭാഗത്തിൽ നൽകിയ സംഭാവനകളെ മാനിച്ച് അൽ ഒവൈസ് പ്രൈസ് നൽകിയെങ്കിലും സൗദി അറേബ്യൻ ഭരണാധികാരി ഷേക്ക് സയദ് ബിൻ അൽ നഹ്യാനെ വിമർശിച്ചതിനെ തുടർന്ന് തിരിച്ചെടുത്തു.

## പുസ്തകങ്ങൾ
*വിത്തൗട്ട് ആൻ ആൽഫബെറ്റ്
,വിത്തൗട്ട് ഏ ഫേസ്:തിരഞ്ഞെടുത്ത രചനകൾ
## അധിക വായനയ്ക്ക്
* Huri, Yair (2006) *The Poetry of Sa’di Yûsuf: Between Homeland and Exile* (Sussex) ISBN 978-1-84519-148-1

## അവലംബം

## പുറം കണ്ണികൾ
*Listen to Saadi Yousef reading his poetry - a British Library recording, 4 March 2009.
* 
* 3 poems 
* Two poems 
* The Fence a poem
* Spiral of Iraqi memory  review of *Without an Alphabet* at *[[Al-Ahram]]*
* Iraqi poet Saadi Youssef on 'bullet censorship'  at *[[Socialist Worker]]*
വർഗ്ഗം:2021-ൽ മരിച്ചവർ
ഇന്ത്യയുടെ കേന്ദ്രബജറ്റ്

ഇന്ത്യയുടെ വാർഷിക ബജറ്റാണ് **കേന്ദ്ര ബജറ്റ്** എന്ന് പൊതുവിൽ അറിയപ്പെടുന്ന **വാർഷിക ധനകാര്യപ്രസ്താവന.** ഭരണഘടനയുടെ **അനുഛേദം 112** അനുസരിച്ച് ഓരോ വർഷവും ഇന്ത്യൻ പാർലമെണ്ടിൻറെ ഇരുസഭകളുടെയും മുന്നിൽ ബജറ്റ് വയ്ക്കനമെന്നുണ്ട്. രാഷ്ട്രത്തിൻറെ ധനകാര്യമണ്ഡലത്തിൻറെ നേതാവായ ധനകാര്യമന്ത്രിയുടെ സഹായത്തോടെയാണ് രാഷ്ട്രപതി ഇപ്രകാരം ചെയ്യുന്നത്.2016 വരെ  എല്ലാവർഷവും ഫെബ്രുവരിയിലെ അവസാനത്തെ പ്രവൃത്തിദിവസമാണ് കേന്ദ്ര ധനകാര്യമന്ത്രി പാർലമെന്റിൽ ബജറ്റ് അവതരിപ്പിച്ചിരുന്നത്.എന്നാൽ 2017 മുതൽ ഫെബ്രുവരിയിലെ ആദ്യ ദിനം(ഫെബ്രുവരി 1)ആണ് ബജറ്റ് അവതരിപ്പിക്കുന്നത്.ഇന്ത്യയിൽ സാമ്പത്തിക വർഷം ആരംഭിക്കുന്ന ഏപ്രിൽ ഒന്നിന് കേന്ദ്ര ബജറ്റ് നടപ്പിൽവിൽ വരുന്നു. അതിനു മുമ്പായി ബജറ്റ് പാർലമെണ്ടിൻറെ ഇരുസഭകളിലും വോട്ടെടുപ്പോടെ പാസ്സാക്കേണ്ടതുണ്ട്.

## ചരിത്രം
ബ്രിട്ടിഷ് ഇന്ത്യയിൽ 1860 ഫിബ്രുവരി 18 നാണ് ആദ്യത്തെ ബജറ്റ് അവതരിപ്പിക്കുന്നത്. വൈസ്രോയിയുടെ ഇന്ത്യൻ കൌൺസില്ലിലെ ധനകാര്യ അംഗമായ ജെയിംസ് വിത്സൺ ആണ് ആദ്യത്തെ ബജറ്റ് തയ്യാറാക്കി അവതരിപ്പിച്ചത്. പിന്നീട് 1909 ലെ മിൻറോ-മോർലി ഭരണപരിഷ്ക്കാരം അനുസരിച്ച് എല്ലാ വർഷത്തിലെയും  ആദ്യപാദത്തിൽ നിയമനിർമ്മാണ സഭയിൽ ധനകാര്യ അംഗം ബജറ്റ് അവതരിപ്പിക്കണമെന്നും അത് ചർച്ചകൾക്ക് വിധേയമാക്കണമെന്നും വ്യവസ്ഥ ചെയ്തു.
തുടക്കത്തിൽ പൊതുബജറ്റിൻറെ ഭാഗമായിരിന്ന റയിൽ ബജററ്റ് അക്വർത്ത് കമ്മറ്റിയുടെ ശുപാർശ അനുസരിച്ച് 1924 ൽ വേർപെടുത്തി. സ്വതന്ത്ര ഇന്ത്യയിലും ഇതേ രീതി തന്നെയാണ് അനുവർത്തിച്ചുവരുന്നത്. എന്നാൽ 2017 മുതൽ റെയിൽ ബജറ്റ് പൊതുബജറ്റിൽ ലയിപ്പിക്കുന്നതിനെക്കുറിച്ച് പഠിക്കാൻ ഒരു അഞ്ചംഗ കമ്മിറ്റിയെ ചുമതലപ്പെടുത്തിയിട്ടുണ്ട്.
സ്വതന്ത്ര ഇന്ത്യയിലെ ആദ്യത്തെ കേന്ദ്ര ബജറ്റ് അവതരിപ്പിച്ചത് ഇന്ത്യയുടെ ആദ്യ ധനകാര്യമന്ത്രി ആയിരുന്ന ആർ.കെ. ഷണ്മുഖം ചെട്ടി ആണ്. 1964 ഫെബ്രുവരി 29 ന്ഇ ബജറ്റ്ന്ത്യ അവതരിപ്പിച്ച മൊറാർജി ദേശായി ആണ് ജന്മദിനത്തിൽ ബജറ്റ്ൽ അവതരിപ്പിച്ച ഏക വ്യക്തി. ബജറ്റ് അവതരിപ്പിച്ച ഏക വനിതയാണ്‌ ഇന്ദിരാഗാന്ധി.

## ബജറ്റ്
ബജറ്റിൽ ഉൾക്കൊള്ളിച്ചിട്ടുള്ള ചെലവുകൾ രണ്ട് പ്രത്യേക ഭാഗങ്ങളായി വിഭജിക്കപ്പെട്ടിരിക്കുന്നു. കൺസോളിഡേറ്റട് ഫണ്ട് ഓഫ് ഇന്ത്യയിൽ ചേർത്തിട്ടുള്ള വോട്ടുചെയ്യേണ്ട ആവശ്യമില്ലാത്ത ചെലവുകളും വോട്ടുചെയ്യേണ്ട ആവശ്യമുള്ള ചെലവുകളും ആണ് അവ.  വോട്ടുചെയ്യേണ്ട ആവശ്യമില്ലാത്ത ചെലവുകൾ താഴെ പറയുന്നവയാണ്.
* രാഷ്ട്രപതിയുടെ ശമ്പളവും അലവൻസുകളും.
* പാർലമെൻന്റിന്റെ ഇരുസഭാകളിലെയും അധ്യക്ഷൻമാരുടെ ശമ്പളവും അലവൻസുകളും.
* ഭാരതസർക്കാരിൻറെ കടങ്ങൾ.
* സുപ്രീംകോടതിയിലെയും ഹൈക്കോടതിയിലെയും ജട്ജിമാരുടെയും കംട്രോളർ ആൻഡ് ഓഡിറ്റർ ജനറലിൻറെ ശമ്പളവും അലവൻസുകളും ഫെഡറൽ കോടതിയിലെ വിരമിച്ച ജഡ്ജിമാരുടെ പെൻഷനും.
* ഏതെങ്കിലും ഒരു കോടതിയുടെ തീരുമാനമോ നിശ്ചയമോ അനുസരിച്ചുള്ള തുകയും പാർലമെന്റോ ഭരണഘടനയോ ചെലവിനത്തിൽ ഉൾപ്പെടുത്താൻ സമ്മതിച്ചിട്ടുള്ള മറ്റ് ചെലവുകളും.
ഭരണഘടനയനുസരിച്ച്, ഉത്തരവാദപ്പെട്ടിട്ടുള്ള ഇനങ്ങളെന്ന നിലയ്ക്ക് ഈ ചെലവിനങ്ങൾ പാർലമെൻറ്  വോട്ടുചെയ്ത് പാസ്സാക്കേണ്ടതില്ലെങ്കിലും ഇരുസഭകൾക്കും അതിൽ ഏതിനെക്കുറിച്ചും ചർച്ച ചെയ്യാം. 
വോട്ടുചെയ്യേണ്ട ആവശ്യമുള്ള ചെലവുകളെ സമ്പന്ധിച്ചിടത്തോളം അടങ്കൽ തുകകൾ ഗ്രാൻറിനുവേണ്ടിയുള്ള ഡിമാൻറ് രൂപത്തിൽ ലോകസഭയുടെ മുമ്പിൽ വയ്ക്കണം. ഈ ഡിമാൻറുകളെ സഭയ്ക്ക് സ്വീകരിക്കുവാനോ തള്ളുവാനോ അധികാരമുണ്ട്.

## അവലംബം

വർഗ്ഗം:ഇന്ത്യയുടെ സമ്പദ്‌വ്യവസ്ഥ
വർഗ്ഗം:ഇന്ത്യയുടെ കേന്ദ്രബജറ്റ്
കാർലോസ് സന്റാന

ഒരു മെക്സിക്കൻ- അമേരിക്കൻ സംഗീതജ്ഞനാണ് **കാർലോസ് സന്റാന**  (ജനനം ജൂലൈ 20, 1947).1967 സന്റാന എന്ന സംഗീത സംഘം സ്ഥാപിച്ചു

2003-ൽ *റോളിംങ്ങ് സ്റ്റോൺ* മാഗസിൻ സന്റാനയെ എക്കാലത്തെയും മഹാന്മാരായ 100 ഗിറ്റാറിസ്റ്റിൽ  ഇരുപതാം സ്ഥാനത്ത് ഉൾപ്പെടുത്തിയിട്ടുണ്ട്.. 10 ഗ്രാമി പുരസ്കാരവും 3 ലാറ്റിൻ ഗ്രാമി പുരസ്കാരവും ലഭിച്ചിട്ടുണ്ട്.

## അവലംബം

വർഗ്ഗം:1947-ൽ ജനിച്ചവർ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:ജീവിച്ചിരിക്കുന്നവർ
പാറൊ ചൂ

പടിഞ്ഞാറൻ ഭൂട്ടാനിലെ ഒരു നദിയാണ് **പാറോ ചൂ**. വോങ് ചൂ നദിയുടെ ഒരു പോഷകനദിയാണിത്. താഴെ ഭാഗങ്ങളിൽ ഈ നദിയെ **റൈഡക്** എന്നാണ് വിളിക്കുന്നത്. ചാമോ ലാറി പർവ്വതത്തിൽ നിന്ന് ഉദ്ഭവിക്കുന്ന നദി വോങ് ചൂ എന്ന നദിയുമായി ചൂസോം എന്ന സംഗമപ്രദേശത്തുവച്ച് യോജിക്കുന്നു. ഇത് വോങ് ചൂ നദിയുടെ വൃഷ്ടിപ്രദേശത്തിന്റെ ഭാഗമാണ്. പാറോ പട്ടണത്തിന്റെയും പാറോ സോങ്ങിന്റെയും പാറോ അന്താരാഷ്ട്ര വിമാനത്താവളത്തിന്റെയും അരികിലൂടെയാന് ഈ നദി ഒഴുകുന്നത്. ഈ നദി കയാക്കിംഗ് വിനോദത്തിന് ഉപയോഗിക്കുന്നുണ്ട്.

## ഗതി
ചോമോ ലാറി (ദേവതയുടെ പർവ്വതം) പർവ്വതത്തിന്റെ തെക്ക് ഭാഗത്തുനിന്നാണ് ഈ നദി ഉദ്ഭവിക്കുന്നത്. ജിഗ്മേ ദോർജി ദേശീയോദ്യാനത്തിലൂടെ ഒഴുകുന്ന നദി പാറൊ താഴ്വാരത്തിലെത്തുന്നു. നദിയുടെ മദ്ധ്യഭാഗത്തും അവസാന ഭാഗത്തും സബ് ആല്പൈൻ കാടുകൾക്കിടയിലൂടെയാണിതൊഴുകുന്നത്. ട്രൗട്ട് മത്സ്യങ്ങൾ ധാരാളമുള്ള നദിയിൽ നിന്ന് നെൽവയലുകളിലേയ്ക്കും ആപ്പിൾ തോട്ടങ്ങളിലേയ്ക്കും ജലസേചനം നടക്കുന്നുണ്ട്.

## പാറൊ
പാറൊ താഴ്വരയിലൂടെയാണ് ഈ നദി ഒഴുകുന്നത്. ഭൂട്ടാനിലെ പ്രധാന നഗരങ്ങളിലൊന്നാണ് പാറൊ. ധാരാളം സന്യാസമഠങ്ങൾ ഈ നഗരത്തിലുണ്ട്. തക്ത്സങ് പാറൊ സോങ് എന്നിവ ഉദാഹരണങ്ങളാണ്. പാറൊ നഗരത്തിന് ഉദ്ദേശം 15 കിലോമീറ്റർ വടക്കായി ഒരു മലഞ്ചരിവിലാണ് തക്ത്സങ് മൊണാസ്റ്ററി. ഭൂട്ടാനിലെ വാസ്തുകലയുടെ നല്ല രണ്ട് ഉദാഹരണങ്ങളാണ് തക്ത്സങും പാറൊ സോങ്ങും. പാറൊ സോങ്ങിന് അടുത്തായി പരമ്പരാഗത മാതൃകയിൽ നിർമിച്ച ന്യാമി സാം എന്ന പാലം പാറൊ ചൂവിന് കുറുകേ സ്ഥാപിച്ചിരിക്കുന്നു. ആദ്യം സ്ഥാപിച്ച പാലം 1969-ൽ ഒരു വെള്ളപ്പൊക്കത്തിൽ ഒലിച്ചുപോയി. ഇപ്പോൾ നിലവിലുള്ളത് പുതുതായി നിർമിച്ച പാലമാണ്. സോങ് സംരക്ഷിക്കുവാനായി ഈ പാലം പലതവണ പൊളിക്കപ്പെട്ടിട്ടുണ്ട്. ബർണാഡോ ബർട്ടലൂച്ചിയുടെ ലിറ്റിൽ ബുദ്ധ എന്ന ചലച്ചിത്രത്തിൽ ഈ പാലം ചിത്രീകരിക്കപ്പെട്ടിട്ടുണ്ട്. പാറോ ടൗണിന് താഴെ ഈ നദി പടിഞ്ഞാറേയ്ക്ക് തിരിഞ്ഞ് പാറോ അന്താരാഷ്ട്ര വിമാനത്താവലത്തിന് അടുത്തുകൂടി ഒഴുകുന്നു. വിമാനത്തിലേയ്ക്കുള്ള റോഡ് ഈ നദിയുടെ തീരത്തുകൂടിയാണ് കടന്നുപോകുന്നത്.

## കയാക്കിങ്
തുടക്കക്കാർക്ക് കയാക്കിംഗ് നടത്തുവാൻ നല്ല സ്ഥലമാണ് നദിയുടെ അവസാന ഭാഗത്തെ 7 കിലോമീറ്റർ. റാഫ്റ്റ് ഉപയോഗിക്കത്തക്ക വീതി ഇവിടെ നദിയിലില്ല. ഈ ഭാഗത്ത് പാറകളുള്ള ധാരാളം റാപ്പിഡുകൾ (വേഗത്തിൽ വെള്ളമൊഴുകുന്ന ഭാഗം) ഉണ്ട്. ഒരു ബോൾഡർ ചോക്ക് തുടക്കത്തിൽ നിന്ന് 3 കിലോമീറ്റർ ദൂരെയായുണ്ട്. ഇതിനുശേഷം നദി ഒരു സുന്ദരമായ മലയിടുക്കിലേയ്ക്ക് പ്രവേശിക്കുന്നു. ചൂസോമിൽ ഈ ഭാഗം അവസാനിക്കുന്നു. വിദഗ്ദ്ധരായ കയാക്കർമാർക്ക് വോങ് ചൂവിലേയ്ക്ക് തുടരാവുന്നതാണ്.

## ചൂസോം
ചൂസോം (*ചൂ* എന്നാൽ നദി എന്നും *സോം* എന്നാൽ ചേരുക എന്നുമാണ് അർത്ഥം) എന്ന സ്ഥലത്താണ് പാറൊ ചൂ, വോങ് ചൂ എന്നീ നദികൾ സംഗമിക്കുന്നത്. പല ഭൂട്ടാൻ നിവാസികളും മാതൃ പിതൃ നദികളുടെ സംഗമമായാണ് ഇതിനെ കണക്കാക്കുന്നത്. പാറോ ചൂ പിതൃനദിയും വോങ് ചൂ മാതൃനദിയും ആയി കണക്കാക്കപ്പെടുന്നു. നദികൾ കൂടിച്ചേരുന്നത് അശുഭലക്ഷണമായാണ് പല ഭൂട്ടാൻ നിവാസികളും കണക്കാക്കുന്നത്. ഭൂട്ടാനീസ്, നേപ്പാളീസ്, ടിബറ്റൻ എന്നീ വ്യത്യസ്ത ശൈലികളിൽ നിർമിച്ച മുന്ന് ചോർട്ടനുകൾ ഈ സ്ഥലത്ത് സ്ഥാപിക്കപ്പെട്ടിട്ടുണ്ട്. ചൂസോമിന് മുകളിലായുള്ള വോങ് ചൂ നദിയെ തിംഫു ചൂ എന്നും വിളിക്കാറുണ്ട്.

## അവലംബം

## ഗ്രന്ഥസൂചി
*
*

വർഗ്ഗം:ഭൂട്ടാനിലെ നദികൾ
വെന്റിലേറ്റർ

ലഘുചിത്രം|നവജാതശിശുക്കളിൽ ഉപയോഗിക്കുന്ന ഒരു വെന്റിലേറ്റർ
ശ്വസനം ക്ലേശകരമോ അസാധ്യമോ ആകുന്ന സന്ദർഭത്തിൽ കൃത്രിമശ്വസനം നൽകുന്ന യന്ത്രസംവിധാനമാണ് **വെന്റിലേറ്റർ**( **medical ventilator** ).

ശ്വസന സഹായത്തിനു വെറും ഒരു ബലൂൺ പോലുള്ള റബർ ബാഗും കാറ്റ് ഞെക്കി കടത്താൻ ഒരു വാൽവ് സംവിധാനവും മതി. അത്തരത്തിലുള്ള സംവിധാനത്തെ BMV Bag Mask Valve എന്ന് പറയുന്നു.

ആധുനിക വെന്റിലേറ്ററുകളിൽ പലതും അതിനൂതന കമ്പ്യൂട്ടർ സങ്കേതങ്ങൾ ഉപയോഗപ്പെടുത്തുന്നവയാണ്.

വീടുകളിലും (തീവ്ര പരിചരണം വേണ്ടുന്ന രോഗികൾക്ക്), ഐ.സി.യു (intensive care unit), ഓപ്പറേഷൻ തീയറ്റർ എന്നിവടങ്ങളിലാണ് വെന്റിലേറ്ററുകൾ കാണുക.

## പ്രവർത്തനം
അന്തരീക്ഷ വായു മർദ്ദീകരിച്ച ശേഷം (compressed), പലപ്പോഴും കൂടുതൽ ഓക്സിജനുമായി കൂട്ടി കലർത്തി രോഗിക്ക് എത്തിക്കുകയാണ് വെന്റിലേറ്ററുകളുടെ പ്രാഥമിക ധർമ്മം. കൂടിയ മർദ്ദത്തിൽ കടത്തിവിട്ട ശേഷം യന്ത്രസംവിധാനം കുറഞ്ഞ മർദ്ദത്തിലാവുന്നു. അപ്പോൾ ശ്വാസകോശത്തിന്റെ സ്വാഭാവിക ഇലാസ്തികത കാരണം  ഉഛശ്വസം സംഭവിക്കുന്നു. രോഗനില അനുസരിച്ച് മർദ്ദം, ഓക്സിജൻ നില , ശ്വസന വേഗത, തുടങ്ങിയ പല മാനകങ്ങളും വെന്റിലേറ്ററിൽ ക്രമപ്പെടുത്താവുന്നതാണ്

വായു ഒഴുക്ക് (air flow) വായു അളവ് (volume), മർദ്ദം, ചോർച്ച തുടങ്ങിയവ കൃത്യമായി സൂചിപ്പിക്കുകയും അപായമറിയിക്കുകയും ചെയ്യുന്ന അലാം സംവിധാനം എല്ലാ വെന്റിലേറ്ററുകളിലും സജീകൃതമാണ്

വർഗ്ഗം:വൈദ്യശാസ്ത്ര ഉപകരണങ്ങൾ
വർഗ്ഗം:വൈദ്യശാസ്ത്രം
പാറൊ അന്താരാഷ്ട്ര വിമാനത്താവളം

ഭൂട്ടാൻ രാജ്യത്തെ ഏക അന്താരാഷ്ട്ര വിമാനത്താവളമാണ് **പാറൊ അന്താരാഷ്ട്ര വിമാനത്താവളം** ( **)  ഭൂട്ടാനിലെ നാല് വിമാനത്താവളങ്ങളിൽ ഒന്നാണിത്. പാറൊ നഗരത്തിൽ നിന്ന് 6 കിലോമീറ്റർ ദൂരെയായി  പാറൊ ചൂ എന്ന നദിയുടെ തീരത്തായാണ് ഈ വിമാനത്താവളം സ്ഥിതി ചെയ്യുന്നത്.  5500 മീറ്റർ ഉയരമുള്ള കുന്നുകളാൽ ചുറ്റപ്പെട്ട ഈ വിമാനത്താവളത്തിൽ വിമാനമിറക്കുന്നത് വളരെ വിദഗ്ദ്ധരായ വൈമാനികർക്കേ സാധിക്കുകയുള്ളൂ. വളരെക്കുറച്ച് പൈലറ്റുമാർക്കേ ഇതിനുള്ള സർട്ടിഫിക്കേഷൻ ലഭിച്ചിട്ടുള്ളൂ.

പകൽ സമയത്ത് നേരിട്ട് കാഴ്ചയുള്ള സാഹചര്യങ്ങളിൽ മാത്രമേ പാറൊ വിമാനത്താവളത്തിൽ വിമാനമിറക്കാൻ അനുവദിക്കുന്നുള്ളൂ. 2011 വരെ ഭൂട്ടാനിലെ ഏക വിമാനത്താവളം ഇതായിരുന്നു. റോഡുവഴി ഈ വിമാനത്താവളം തിംഫുവിൽ നിന്ന് 54 കിലോമീറ്റർ ദൂരെയാണ്.

## ചരിത്രം

1968-ൽ ഇന്ത്യൻ ബോർഡർ റോഡ്സ് ഓർഗനൈസേഷൻ പാറോ താഴ്വരയിൽ വിമാനമിറങ്ങുവാനുള്ള ഒരു സ്ട്രിപ് നിർമിച്ചു. ഇന്ത്യൻ സൈന്യത്തിന്റെ ഹെലിക്കോപ്റ്ററുകൾ ഭൂട്ടാൻ ഗവണ്മെന്റിനുവേണ്ടി ഉപയോഗിക്കുവാനായിരുന്ന് ഈ എയർ സ്ട്രിപ് ആദ്യം ഉപയോഗിച്ചിരുന്നത്. ഭൂട്ടാന്റെ ആദ്യത്തെ വിമാനക്കമ്പനിയായ ഡ്രൂക് എയർ 1981 ഏപ്രിൽ 5-ന് ആരംഭിച്ചു.

വളരെ 'ആഴമുള്ള' ഒരു താഴ്വരയിൽ സമുദ്രനിരപ്പിൽ നിന്ന് 7332 അടി ഉയരത്തിലാണ് ഈ വിമാനത്താവലം സ്ഥിതി ചെയ്യുന്നത്. ചുറ്റും 18000 അടി വരെ ഉയരമുള്ള പർവ്വതങ്ങളാണുള്ളത്. വിമാനത്താവളത്തിന്റെ റൺവേയ്ക്ക് 3900 അടി നീളമാണുള്ളത്. പാറൊ വിമാനത്താവളത്തിൽ നിന്ന് പറത്താനാവുന്ന വിമാനങ്ങൾ പരിമിതമാണ്. ഇന്ധനം നിറയ്ക്കാതെ കൽക്കട്ടയിലേയ്ക്കും തിരിച്ചും പറക്കാൻ സാധിക്കുന്നതും പെട്ടെന്ന് ഉയരാൻ സാധിക്കുന്നതും 18–20 സീറ്റ് ഉള്ളതുമായതും ചെറിയ റൺവേയിൽ നിന്ന് പറന്നുയരാനും ഇറങ്ങാനും സാധിക്കുന്നതുമായ വിമാനമായിരുന്നു 1978-80 കാലഘട്ടത്തിൽ ആവശ്യമായിരുന്നത്. പാറൊയിൽ ലഭ്യമായ അടിസ്ഥാനസൗകര്യങ്ങളും കുറവായിരുന്നു. മൂന്ന് തരം വിമാനങ്ങൾ പരീക്ഷണപ്പറക്കലുകൾക്ക് തിരഞ്ഞെടുത്തുവെങ്കിലും ഇവയൊന്നും അനുയോജ്യമായിരുന്നില്ല.

1981-ൽ ഇന്ത്യൻ ഗവണ്മെന്റ് ഭാരം കുറഞ്ഞ വിമാനങ്ങൾക്കായി ഒരു കമ്മിറ്റി രൂപീകരിച്ചു. ഈ കമ്മിറ്റിയുടെ പഠനം അടിസ്ഥാനമാക്കി ഭൂട്ടാൻ ഗവണ്മെന്റ് ഒരു ഡോർണിയർ 228-200 വിമാനം വാങ്ങുവാൻ തീരുമാനിച്ചു. രണ്ടാമതൊരു വിമാനം കൂടി 1983-ൽ വാങ്ങുവാനുള്ള സാദ്ധ്യത നിലനിർത്തുന്നതായിരുന്നു കരാർ. ആദ്യ 18-സീറ്റ് ഡോർണിയർ 228-200 പാറൊ വിമാനത്താവളത്തിൽ 1983 ജനുവരി 14-ന് ഇറങ്ങി. പാറോ സോങ്ങിലെ ലാമയായിരുന്നു വിമാനമിറങ്ങേണ്ട സമയവും ആൾക്കാരുടെ എണ്ണവും വിമാനം പാർക്ക് ചെയ്യേണ്ട ദിശയും മറ്റും തീരുമാനിച്ചത്!

ഡ്രൂക് എയർ 1983 മുതൽ കൽക്കട്ടയിലേയ്ക്കും പിറ്റേദിവസം തിരികെയും വിമാന സർവ്വീസ് ആരംഭിച്ചു. റൺവേയും രണ്ട് മുറികളുള്ള ഒരു കെട്ടിടവുമാണ് അന്ന് ഇവിടെയുണ്ടായിരുന്നത്. സിവിൽ ഏവിയേഷൻ വകുപ്പ് 1986 ജനുവരിയിൽ പ്രവർത്തനമാരംഭിക്കുന്നതിന് മുൻപ് വിമാനത്താവളത്തിന്റെ നടത്തിപ്പ് ചുമതല ഡ്രൂക് എയറിനായിരുന്നു.

1990-ൽ റൺവേയുടെ നീളം 6445 അടിയായി വർദ്ധിപ്പിച്ചു. കൂടുതൽ ഭാരമുള്ള വിമാനങ്ങൾക്ക് ഇറങ്ങാനായി ബലവത്താക്കുകയും ചെയ്തു. വിമാനങ്ങൾ സംരക്ഷിക്കുവാൻ ഒരു ഹാങറും നിർമ്മിക്കപ്പെട്ടു. ഇതിനായുള്ള പണം ഭാഗികമായി മുടക്കിയത് ഇന്ത്യൻ ഗവണ്മെന്റായിരുന്നു.

1988 നവംബർ 21-ന് ഡ്രൂക് എയറിന്റെ ആദ്യ ജെറ്റ് (ബിഎഇ 146-100 പാറൊ വിമാനത്താവളത്തിലെത്തി. 2003-ൽ ആദ്യ എയർബസ് എ319-100 ഇവിടെയെത്തി.

2010 ഓഗസ്റ്റ് മുതൽ ബുദ്ധ എയർ പാറോയിലേയ്ക്ക് ചാർട്ടർ ചെയ്ത വിമാനങ്ങൾ അയയ്ക്കാൻ ആരംഭിച്ചു. ഭൂട്ടാനിലെ ആദ്യ സ്വകാര്യ വിമാനക്കമ്പനിയായ ടാഷി എയർ 2011 ഡിസംബറിൽ സർവ്വീസ് ആരംഭിച്ചു.

## അവലംബം

വർഗ്ഗം:ഭൂട്ടാൻ
വർഗ്ഗം:ഏഷ്യയിലെ വിമാനത്താവളങ്ങൾ
ഹാർട്ട്ഫോർഡ്, കണക്ടിക്കട്ട്

**ഹാർട്ട്ഫാർഡ് പട്ടണം**is യു.എസ്. സംസ്ഥാനമായ കണക്റ്റിക്കട്ടിൻറെ തലസ്ഥാനമാണ്. 2010 ലെ സെൻസസ് അനുസരിച്ച് ഹാർട്ട്ഫാർഡ് പട്ടണത്തിലെ ജനസംഖ്യ 124,775 ആണ്. ബ്രിഡ്ജ് പോർട്ട്, ന്യൂ ഹാവൻ എന്നീ പട്ടണങ്ങൾ കഴിഞ്ഞാൽ കണക്റ്റിക്കട്ട് സംസ്ഥാനത്തെ മൂന്നാമത്തെ വലിയ പട്ടണമാണ് ഹാർട്ട്ഫാർഡ്.

1635-ൽ സ്ഥാപിതമായ ഹാർട്ട്ഫോർഡ് അമേരിക്കൻ ഐക്യനാടുകളിലെ ഏറ്റവും പഴയ നഗരങ്ങളിലൊന്നാണ്. രാജ്യത്തെ ഏറ്റവും പഴയ പബ്ലിക് ആർട്ട് മ്യൂസിയം (വാഡ്‌സ്‌വർത്ത് അഥീനിയം), പൊതുധനസഹായം ലഭിച്ച ഏറ്റവും പഴയ ഉദ്യാനം (ബുഷ്‌നെൽ പാർക്ക്), തുടർച്ചയായി പ്രസിദ്ധീകരിക്കുന്ന ഏറ്റവും പഴയ പത്രം (ഹാർട്ട്ഫോർഡ് കൊറൻറ്), രണ്ടാമത്തെ പഴക്കമുള്ള സെക്കൻഡറി സ്‌കൂൾ (ഹാർട്ട്ഫോർഡ് പബ്ലിക് ഹൈ കൂൾ) എന്നിവയാണ് ഇവിടെ നിലനിൽക്കുന്നു. മാർക്ക് ട്വെയ്ൻ ഭവനം നിലനിലനിന്നിരുന്ന ഇവിടെവച്ചാണ് രചയിതാവ് തന്റെ ഏറ്റവും പ്രശസ്തമായ കൃതികൾ എഴുതിയതും അദ്ദേഹം കുടുംബത്തെ സംരക്ഷിച്ചതും.

അമേരിക്കൻ ആഭ്യന്തരയുദ്ധത്തെത്തുടർന്നുള്ള കാലത്ത് പതിറ്റാണ്ടുകളായി അമേരിക്കയിലെ ഏറ്റവും സമ്പന്നമായ നഗരമായിരുന്നു ഹാർട്ട്ഫോർഡ്. ഇന്ന്, യു‌.എസിലെ ഏറ്റവും ദരിദ്ര നഗരങ്ങളിലൊന്നായ ഇവിടെ ഓരോ 10 കുടുംബങ്ങളിൽ 3 എണ്ണം ദാരിദ്ര്യ രേഖയ്ക്ക് താഴെയാണ്.

## ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച് ആകെ വിസ്തീർണ്ണം 18.0 ചതുരശ്ര മൈൽ (47 ചതുരശ്ര കിലോമീറ്റർ) ആയ ഈ നഗരത്തിന്റെ ഭൂപ്രദേശങ്ങളിൽ 17.3 ചതുരശ്ര മൈൽ (45 ചതുരശ്ര കിലോമീറ്റർ) കരഭൂമിയും 0.7 ചതുരശ്ര മൈൽ (1.8 ചതുരശ്ര കിലോമീറ്റർ, അതായത് 3.67 ശതമാനം ഭാഗം വെള്ളവുമാണ്.

വെസ്റ്റ് ഹാർട്ട്ഫോർഡ്, ന്യൂയിംഗ്ടൺ, വെതർസ്‌ഫീൽഡ്, ഈസ്റ്റ് ഹാർട്ട്ഫോർഡ്, ബ്ലൂംഫീൽഡ്, സൗത്ത് വിൻഡ്‌സർ, ഗ്ലാസ്റ്റൺബറി, വിൻഡ്‌സർ എന്നീ പട്ടണങ്ങളാണ് ഹാർട്ട്ഫോർഡ് നഗരത്തിന്റെ അതിർത്തികൾ. ഈ നഗരത്തിന്റെ കിഴക്കു ഭാഗത്തായി സ്ഥിതി ചെയ്യുന്ന കണക്റ്റിക്കട്ട് നദി ഹാർട്ട്ഫോർഡിനും ഈസ്റ്റ് ഹാർട്ട്ഫോർഡിനും ഇടയിലുള്ള അതിർത്തിയായി മാറുന്നു.

യഥാർത്ഥത്തിൽ ഹാർട്ട്ഫോർഡിനെ വടക്കൻ, തെക്ക് ഭാഗങ്ങളായി വിഭജിച്ചിരുന്ന പാർക്ക് നദി ബുഷ്നെൽ പാർക്കിന്റെ ഒരു പ്രധാന ഭാഗമായിരുന്നുവെങ്കിലും 1940 കളിൽ വെള്ളപ്പൊക്ക നിവാരണ പദ്ധതികൾ നദിയെ ഏതാണ് പൂർണ്ണമായി വലയം ചെയ്യപ്പെട്ട് മൂടപ്പെട്ടതോടെ ഒഴുക്കുനിലച്ചു. ജുവൽ സ്ട്രീറ്റ്, കോൺലിൻ-വൈറ്റ്ഹെഡ് ഹൈവേ തുടങ്ങിയ നദി ഒഴുകിയിരുന്ന സ്ഥലത്ത് നിർമ്മിച്ച ചില റോഡുകളിൽ നദിയുടെ മുൻ ഗതി ഇപ്പോഴും കാണാവുന്നതാണ്. 

## അവലംബം

വർഗ്ഗം:അമേരിക്കൻ ഐക്യനാടുകളിലെ പട്ടണങ്ങൾ
സെൻറ് പോൾ, മിന്നസോട്ട

**സെൻറ് പോൾ** (; abbreviated **St. Paul**) ഐക്യനാടുകളുടെ സംസ്ഥാനമായ മിന്നസോട്ടയുടെ തലസ്ഥാനവും സംസ്ഥാനത്തെ ഏറ്റവും ജനസാന്ദ്രതയുള്ള പട്ടണവുമാണ്. 2015 ലെ കണക്കെടുപ്പില പട്ടണത്തിലെ ജനസംഖ്യ 300,851 ആയി കണക്കാക്കിയിരിക്കുന്നു. റാംസി കൌണ്ടിയുടെ കൌണ്ടി സീറ്റും കൂടിയാണീ പട്ടണം. ഇത് മിന്നസോട്ടയിലെ ഏറ്റവും ചെറുതും ജനനിബിഢവുമായ കൌണ്ടിയാണ് മിസ്സിസ്സിപ്പി നദി മിന്നസോട്ട നദിയുമായ സംഗമിക്കുന്ന പ്രദേശത്തിന് സമീപം മിസ്സിസ്സിപ്പി നദിയുടെ കിഴക്കേ തീരത്താണ് പട്ടണത്തിൻറെ കൂടുതൽ ഭാഗങ്ങളും സ്ഥിതി ചെയ്യുന്നത്. പട്ടണത്തിൻറെ മറ്റൊരു ഭാഗം സംസ്ഥാനത്തെ ഏറ്റവും വലിയ പട്ടണമായ മിന്നിയെപോളീസുമായി തൊട്ടിരിക്കുന്നു. ഈ പട്ടണങ്ങളെ  "ട്വിൻ സിറ്റീസ്" എന്നു വിളിക്കപ്പെടുന്ന ഈ രണ്ടു പട്ടണങ്ങളും കൂടി മിന്നിയെപോളിസ്–സെൻറ് പോൾ മേഖലയുടെ കേന്ദ്രം ആയി വർത്തിക്കുന്നു. 3.52 മില്ല്യൺ താമസക്കാരുള്ള  ഈ മെട്രോപോളിറ്റൻ മേഖല യു.എസിലെ പതിനാറാമത്തെ വലിയ മെട്രോപോളറ്റൻ മേഖലകൂടിയാണ്.
## അവലംബം

## പുറം കണ്ണികൾ

* 
* Official Tourism site
* ''Lowertown: The Rise of an Urban Village'' – Documentary produced by Twin Cities PBS

വർഗ്ഗം:മിനസോട്ടയിലെ നഗരങ്ങൾ
സേട്ട് നാഗ് ജീ ഫുട്ബോൾ ടൂർണമെന്റ്

കോഴിക്കോട് നഗരത്തിൽ ഓരോ വർഷവും സംഘടിപ്പിച്ചു വരുന്ന അന്താരാഷ്ട്ര പ്രശസ്തിയുള്ള ഒരു  ഫുട്ബോൾ ടൂർണമെന്റാണ് സേട്ട് നാഗ് ജീ ഫുട്ബോൾ ടൂർണമെന്റ്.

 1952 ൽ ആരംഭിച്ച ഈ ടൂർണമെന്റ് തുടക്കം മുതൽ വളരെ ജനകീയമായിരുന്നു.
1961 ലേയും 1963 ലേയും ഇടവേളകൾ ഒഴിച്ചാൽ 1995 വരെ ഓരോ വർഷവും സേട്ട് നാഗ് ജീ ഫുട്ബോൾ ടൂർണമെന്റ് കൃത്യമായി സംഘടിപ്പിച്ചിരുന്നു.
1995 ൽ ജെ.സി.ടി.ഫഗ്വാരയാണ് ചാമ്പ്യൻഷിപ്പ് നേടിയത്.1995 മുതൽ 21 വർഷം ടൂർണമെന്റ് നടന്നില്ല.

2016 ൽ ടൂർണമെന്റ് പുനരുജ്ജീവിപ്പിക്കപ്പെടുകയും ലോകത്തിന്റെ വിവിധ ഭാഗങ്ങളിൽ നിന്നുള്ള ക്ലബുകളും അർജന്റിന അണ്ടർ 23 ദേശീയ ടീമും പങ്കെടുക്കുകയും ചെയ്തു. 
ബ്രസീലിയൻ ഫുട്ബോൾ താരം റോണാൾഡീന്യൊ ആയിരുന്നു ടൂർണമെന്റിന്റെ ബ്രാന്റ് അംബാസ്സഡർ.
ബ്രസീലിയൻ ക്ലബ്ബായ അത് ലെറ്റികോ പാരനെൻസിനെ ഫൈനലിൽ 3-0 ത്തിന് തകർത്ത്  ഉക്രെയിനിലെ എഫ്.സി .നിപ്രോ ചാമ്പ്യന്മാരായി  

Reserves in the final.

## List of Winners of Sait Nagjee All India Football Tournament
Source: List of Winners/Runners-up

## External links
* 
* Sait Nagjee Football Tournament on Facebook
* 
* http://www.uniindia.com/preparation-on-for-sait-nagjee-football-tourney/sports/news/253179.html
* http://www.emirates247.com/sports/local/nri-toilet-titan-from-kerala-to-revive-golden-era-of-malabar-football-2015-11-11-1.610083
* http://www.afternoondc.in/sports/argentina-spain-u-23-to-be-part-of-sait-nagjee-amarsee-intl-tournament/article_150822 
* http://www.cyberparktoday.com/kozhikode-city/sait-nagjee-trophy-football-tournament-2016-kozhikode-latin-american-and-european-teams-and-india-u23/
* List of Winners/Runners-Up of the Sait Nagjee Trophy

## References
ശഹ്‌റിസത്ത് അബ്ദുൽ ജലീൽ

ഒരു മലേഷ്യൻ രാഷ്ട്രീയ പ്രവർത്തകയാണ് **ശഹ്‌റിസത്ത് അബ്ദുൽ ജലീൽ (Shahrizat Abdul Jalil)**. 2009 മുതൽ 2012 വരെ മലേഷ്യൻ മന്ത്രസഭയിൽ വനിതാ, കുടുംബ, കമ്മ്യൂണിറ്റി വികസന മന്ത്രിയായിരുന്നു. 1995 മുതൽ 2008 വരെ ലെംബ പന്തായി പാർലമെന്റ് മണ്ഡലത്തെ പ്രതിനിധീകരിച്ച് മലേഷ്യൻ പാർലമെന്റിൽ അംഗമായിരുന്നു. ഇതിന് ശേഷം മലേഷ്യൻ പാർലമെന്റിന്റെ ഉപരിസഭയായ ദേവൻ നെഗാരയിൽ അംഗമായിരുന്നിട്ടുണ്ട്.
2011-2012 വർഷത്തിൽ ഇവരുടെ രാഷ്ട്രീയ ജീവിതത്തിൽ വലിയ വിവാദമുണ്ടായ അഴിമതി ആരോപണമുണ്ടായി. പൊതു ഖജനാവിൽ നിന്നുള്ള പണം മന്ത്രിയും കുടുംബവും ദുരുപയോഗം ചെയ്തുവെന്ന് ആരോപണം ഉയർന്നു. ഇതേ തുടർന്ന് സെനറ്റർ സ്ഥാനവും മന്ത്രി പദവിയിൽ നിന്നും രാജിവെച്ചു. 2012 മെയ് മാസം, മന്ത്രി നിയമവിരുദ്ധമായി ഒന്നും ചെയ്തിട്ടില്ലെന്ന് അന്വേഷണത്തിൽ വ്യക്തമായി.
യുനൈറ്റ്ഡ് മലായി നാഷണൽ ഓർഗനൈസേഷന്റെ വനിതാ വിഭാഗം അധ്യക്ഷയാണ് ഇവർ.
## ആദ്യകാല ജീവിതം, വിദ്യാഭ്യാസം
1953 ആഗസ്റ്റ് 15ന് പാകിസ്താനി മലായി കുടുംബത്തിൽ പെനാൻഗ് എന്ന സ്ഥലത്ത് ജനിച്ചു. നോർത്തം റോഡ് ഗേൾസ് സ്‌കൂൾ, മദ്രസ തർബിയ ഇസ്‌ലാമിയ എന്നിവിടങ്ങളിൽ പ്രാഥമിക വിദ്യാഭ്യാസം നേടി. സെന്റ് ജോർജ്‌സ് ഗേൾസ് സ്‌കൂൾ, കോലെജ് തുങ്കു കുർഷിയ എന്നിവിടങ്ങളിലായി  സെക്കണ്ടറി വിദ്യാഭ്യാസം പൂർത്തിയാക്കി. 1976ൽ മലായ സർവ്വകലാശാലയിൽ നിന്ന് നിയമത്തിൽ ഡിസ്റ്റിക്ഷനോടെ ബിരുദം നേടി. തുടർന്ന് മൂന്ന് വർഷം മജിസ്‌ട്രേറ്റായി സേവനം അനുഷ്ടിച്ചു. തുടർന്ന് അസിസ്റ്റന്റ് ട്രെഷറി സൊളിസിറ്ററായി നിയമിതയായി. 1980ൽ പബ്ലിക്ക് സർവ്വീസ് സെക്ടറിൽ നിന്ന് വിട്ടുനിന്നു. തുടർന്ന് സ്വന്തമായി നിയമ കമ്പനി തുടങ്ങി

## മന്ത്രി പദവിയിൽ
2001ൽ മഹാതിർ മുഹമ്മദ് പ്രധാനമന്ത്രിയായ സമയത്താണ് ഇവർ ആദ്യമായി മന്ത്രിയായത്. പിന്നീട് അബ്ദുല്ല അഹമ്മദ് ബദവി പ്രധാനമന്ത്രിയായ സമയത്ത് രണ്ടാമതും വനിതാ, കുടുംബ, കമ്മ്യൂണിറ്റി വികസന മന്ത്രിയായി.
2005 ഒക്ടോബർ 16 മുതൽ 2006 ഫെബ്രുവരി വരെ ഫെഡറൽ ടെറിട്ടറീസ് മന്ത്രിയായി.

## രാഷ്ടീയ രംഗത്ത്
1995 മുതൽ 2008 വരെ ലെംബ പന്തായി പാർലമെന്റ് മണ്ഡലത്തെ പ്രതിനിധീകരിച്ച് മലേഷ്യൻ പാർലമെന്റിൽ അംഗമായി.
2008ലെ പൊതുതിരഞ്ഞെടുപ്പ് കോലാലമ്പൂരിലെ ലെംബാ പന്തായി മണ്ഡലത്തിൽ നിന്ന് മൽസരിച്ചെങ്കിലും പരാജയപ്പെട്ടു.
മലേഷ്യൻ വനിതാ, കുടുംബ ക്ഷേമ മന്ത്രിയും മൂന്ന് തവണ ഈ മണ്ഡലത്തെ പ്രതിനിധീകരിക്കുകയും ചെയ്ത ശഹ്‌റിസത്ത് അബ്ദുൽ ജലീലിനെ മലേഷ്യൻ മുൻ ഉപപ്രധാനമന്ത്രിയുടെ മകൾ നൂറുൽ ഇസ്സ അൻവർ വൻ ഭൂരിപക്ഷത്തിന് പരാജയപ്പെടുത്തി.  2004ലെ തിരഞ്ഞെടുപ്പിൽ നല്ല മാർജിനിൽ വിജയിച്ച ശഹ്‌റിസത്ത് അബ്ദുൽ ജലീൽ തന്നെ സീറ്റ് നിലനിർത്തുമെന്നായിരുന്നു ആദ്യ റിപ്പോർട്ടുകൾ. ജനകീയ മന്ത്രിയായിരുന്നു അവർ, 2004ൽ 15,288 വോട്ടിന്റെ ഭൂരിപക്ഷത്തിനായിരുന്നു അവർ ജയിച്ചിരുന്നത്. എന്നാൽ, 21,728 വോട്ടിന്റെ ഭൂരിപക്ഷത്തിനാണ് 2008ൽ നൂറുൽ ഇസ്സ, ശഹ്‌റിസത്ത് അബ്ദുൽ ജലീലിനെ പരാജയപ്പെടുത്തിയത്. എന്നാൽ,2013ൽ നടന്ന പൊതുതിരഞ്ഞെടുപ്പിൽ കഷ്ടിച്ചാണ് നൂറുൽ ഇസ്സ അൻവർ ഈ സീറ്റ് നിലനിർത്തിയത്. 1847 വോട്ടിനാണ് നൂറുൽ ഇസ്സ് ഇവിടെ നിന്ന് വിജയിച്ചത്.
1999ലെ പൊതു തിരഞ്ഞെടുപ്പിൽ വളരെ കുറഞ്ഞ ഭൂരിപക്ഷത്തിനാണ് എതിരാളിയായ സൈനുർ സക്കരിയ്യയെ പരാജയപ്പെടുത്തി സീറ്റ് നിലനിർത്തിയത്. വോട്ടെണ്ണലിൽ വിവാദം ഉണ്ടാകുകയും രണ്ടാമതും വോട്ടെണ്ണിയാണ് ശഹ്‌റിസത്ത് അബ്ദുൽ ജലീലിനെ വിജയിയായി പ്രഖ്യാപിച്ചത്.

## അവലംബം
Khoo Salma Nasution, Alison Hayes & Sehra Yeap Zimbulis: Giving Our Best: The Story of St George's Girls' School, Penang, 1885-2010, Areca Books, 2010

വർഗ്ഗം:സ്ത്രീകൾ
വർഗ്ഗം:മലേഷ്യൻ രാഷ്ട്രീയ പ്രവർത്തകർ
വർഗ്ഗം:1953-ൽ ജനിച്ചവർ
അക്കു യാദവ്

നിരവധി സ്ത്രീകളെ ബലാൽസംഗം ചെയ്യുകയും മൂന്നുപേരു കൊല്ലുകയും ചെയ്ത കുപ്രസിദ്ധനായ ഒരു കുറ്റവാളിയായിരുന്നു അക്കു യാദവ് എന്ന അപര നാമത്തിൽ അറിയപ്പെട്ടിരുന്ന  **ഭരത് കാളീചരൺ**.(Akku_Yadav, alias Akku Yadav,1972 - August 13, 2004).

2004 ആഗസ്റ്റ് 13 ന് നാഗ്‌പൂർ ജില്ലയിലെ കസ്തൂർബാ നഗറിൽ വച്ച്  200 സ്ത്രീകളുടെ ഒരു കൂട്ടം യാദവിനെ വധിച്ചു. അവർ അക്കു യാദവിനെ നിരവധി തവണ കഠാരകളാൽ കുത്തുകയും മുഖത്ത് കല്ലെറിയുകയും മുളകുപൊടി വിതറുകയും ചെയ്തു. 
അക്കുവിന്റെ ഒരു ഇര അയാളുടെ ലിംഗം ഛേദിച്ചു.നാഗ് പൂർ ജില്ലാ കോടതിയിൽ കോടതിമുറിയുടെ മാർബിൾ 
തറയിലാണ് കൊലപാതകം നടന്നത്. പത്തു വർഷത്തിലേറെക്കാലം യാദവ്  നാട്ടുകാരായ സ്ത്രീകളെ ബലാൽത്സംഗം ചെയ്യുകയും 
ഉപദ്രവിക്കുകയും ചെയ്തിരുന്നുവെന്നും പരാതികൾ കൊടുത്തിട്ടും പോലീസ് യാതൊരു നടപടിയുമെടുത്തിരുന്നില്ലെന്നും 
പോലീസുകാർ യാദവിൽ നിന്നും കൈക്കൂലി വാങ്ങിയിരുന്നുവെന്നും  യാദവിനെ വകവരുത്തിയവർ പറഞ്ഞു.
ഇയാൾ മൂന്നുപേരെ കൊന്ന് മൃതദേഹങ്ങൾ റെയിൽ വേ ട്രാക്കിലെറിഞ്ഞതായും ആരോപണമുണ്ട്. കോടതിയിൽ വച്ച് തന്റെ ഇരകളിൽ ഒരാളെ വേശ്യ എന്നു വിളിച്ചതാണ് ആൾകൂട്ടത്തെ പ്രകോപിപ്പിച്ചത്. ആ ഗ്രാമത്തിലെ എല്ലാ സ്ത്രീകളും കുറ്റം സ്വയം ഏറ്റെടുക്കാൻ എത്തുകയുണ്ടായി. തെളിവുകളുടെ അഭാവത്തിൽ അറസ്റ്റ് ചെയ്ത സ്ത്രീകളെ വെറുതെ വിട്ടു. 

2012 ൽ സമാനമായ സാഹചര്യത്തിൽ അക്കു യാദവിന്റെ അനന്തരവൻ അമർ യാവദിനെയും കൊലചെയ്യുകയുണ്ടായി In 2012,

## റഫറൻസുകൾ


വർഗ്ഗം:1972-ൽ ജനിച്ചവർ
വർഗ്ഗം:2004-ൽ മരിച്ചവർ
വർഗ്ഗം:ഭാരതവുമായി ബന്ധപ്പെട്ട അഴിമതികൾ
വർഗ്ഗം:ചെന്നൈയിൽ നിന്നുള്ളവർ
വർഗ്ഗം:സ്ത്രീകൾക്കെതിരായ കുറ്റകൃത്യങ്ങൾ ഇന്ത്യയിൽ
എ നോന്ങ്

സിനോ-വിയറ്റ്നാമീസ് അതിർത്തിയിലുള്ള ഷുവാംഗ്/നുംന്ഗ് ജനവിഭാഗത്തിന്റെ ശക്തയായ നേതാവ് ആയിരുന്നു **എ നോന്ങ് (A Nong)**
ചൈനീസ് , വിയറ്റ്‌നാമീസ് എന്നിവിടങ്ങളിൽ നിന്നുള്ള കയ്യേറ്റങ്ങളെ ചെറുക്കുന്നതിനായി ജനങ്ങളെ നയിച്ചു.
## ജനനം, മരണം
ഇപ്പോഴത്തെ തെക്കൻ ചൈനയുടെയും വിയറ്റ്നാമിന്റെയും ഏറ്റവും വടക്കെ അതിർത്തിയിൽ ഏകദേശം 1005ൽ ആണ് ഇവർ ജനിച്ചത്.
നോന്ങ് ഗോത്രത്തിലെ അറിയപ്പെടുന്ന മൂപ്പനായിരുന്നു പിതാവ്. ഇപ്പോൾ ചൈനയിൽ ഷുവാങ് എന്നും വിയറ്റ്‌നാമിൽ നുന്ങ് എന്നുമറിയപ്പെടുന്ന ന്യൂനപക്ഷ ജനവിഭാഗത്തിലെ ഒരു ഗോത്രമായിരുന്നു. 
നോന്ങ് ഗോത്ര തലവനായിരുന്ന നോന്ങ് ഖ്വൻഫു (Nong Quanfu) എന്നയാളെ ഏകദേശം 1020ൽ വിവാഹം ചെയ്തു.
നിരവധി മക്കളുണ്ടായിരുന്നു. ഇതിൽ ഏറെ പ്രശസ്തനായിരുന്നു 1025ൽ ജനിച്ച നോന്ങ് സിഗാഹോ (Nong Zhigao).
1035ൽ എ നോന്ങും അവരുടെ അച്ഛനും ഭർത്താവും മകനും ചേർന്ന് ഷുവാങ്, നൻങ് രാജവംശം സ്ഥാപിക്കാനുള്ള ശ്രമം നടത്തുന്നതിനിടെ അവരുടെ ഭർത്താവിനെ ചൈന പിടികൂടുകയും 1039 ൽ വധശിക്ഷ നടപ്പാക്കുകയും ചെയ്തു. ഈ സമയം ഇവർ മകനോടൊപ്പം രക്ഷപ്പെട്ടു.
വർഷങ്ങൾക്ക് ശേഷം ഏറെ രാഷ്ട്രീയ തന്ത്രങ്ങൾക്കും കലഹങ്ങൾക്കും ശേഷം 1052ൽ ഒരു രണ്ടാം സ്വതന്ത്ര രാജ്യം പ്രഖ്യാപിച്ചു. അതോടെ ചൈന ഇവരെ പിടികൂടുകയും 1055ൽ വധിക്കുകയും ചെയ്തു.

## ഷുവാംഗ്/നന്ഗ് വംശം
സിനോ വിയറ്റ്‌നാമീസ് അതിർത്തിയിൽ ഇന്നും വംശീയ വിഭാഗം നിലനിൽക്കുന്നുണ്ട്. 15 ദശലക്ഷത്തിലധികം ഷുവാംഗ്/നന്ഗ് വംശം ഇപ്പോഴും ചൈനയിലും വിയറ്റ്നാമിലുമായി വസിക്കുന്നുണ്ട്. ചൈനയിൽ ഷുവാംഗ് എന്നും വിയറ്റ്നാമിൽ നന്ഗ് വംശം എന്നുമാണ് ഇവർ അറിയപ്പെടുന്നത്. ഇവർ സാധാരണയായി ഷുവാംഗ്/നന്ഗ് വംശം എന്നാണ് അറിയപ്പെടുന്നത്. 
11ആം നൂറ്റാണ്ടിൽ പ്രതിസന്ധിയുടെ കാലത്ത്, എ നോന്ങിന്റെ മകന്റെ കീഴിൽ സ്വതന്ത്ര രാജ്യം സ്ഥാപിച്ചു. ഈ വിഭാഗത്തിലെ ഏറ്റവും പ്രസിദ്ധനായ നേതാവ്, നോന്ങ് ഷിഗാഹോ രാജാവായിരുന്നു.
ഷുവാംഗ്/നന്ങ് ദേശം ഏറെ പ്രകൃതി സമ്പത്തുള്ള പ്രദേശമായിരുന്നു. ഇതോടെ, വടക്കൻ ഭാഗത്ത് നിന്ന് ചൈനയും ദക്ഷിണ ഭാഗം വഴി വിയറ്റ്‌നാമും ഈ പ്രദേശം കൈയ്യേറ്റം നടത്തി.  എളുപ്പത്തിൽ സ്വർണ്ണ ഖനനം നടത്താൻ പറ്റുന്ന പ്രദേശമാണിത്. പുരാതന ചൈനീസ് ഇതിഹാസങ്ങളിൽ ഈ പ്രദേശത്തെ കുറിച്ച് പരാമർശിക്കുന്നുണ്ട്. 
സ്വർണ്ണം കാക്കുന്ന നേതാക്കൻമാർ ദുഷ്ട പ്രവണതകളെ തുരത്തുമെന്നാണ് ഈ പ്രദേശത്തെ പറ്റി പുരാണങ്ങളിൽ പറയുന്നത്. 
അപൂർവ്വ ഇനം പക്ഷികളും മൃഗങ്ങളും ഉയർന്ന മൂല്യമുള്ള ഔഷധ സസ്യങ്ങൾ, മറ്റു ധാതുക്കൾ എന്നിവ ഈ പ്രദേശത്ത് സുലഭമാണ്.

ചൈനയിലെ ഒരു സ്വയംഭരണ പ്രവിശ്യയാണ് ഗുവാങ്ക്സിയിലാണ് (ചൈനീസ്: 广西; പിൻയിൻ: Guăngxī; Wade–Giles: Kuang-hsi; pronounced [kwàŋɕí])- ഔദ്യോഗിക നാമം ഗുവാങ്ക്സി ഷുവാങ് ഓട്ടോണമസ് റീജിയൺ (ജി.ഇസെഡ്.എ.ആർ.) ഷുവാംഗ് ജനങ്ങൾ പ്രധാനമായും വസിക്കുന്നത്.
തെക്കൻ ചൈനയിൽ വിയറ്റ്നാമുമായുള്ള അതിർത്തിയോടു ചേർന്നു കിടക്കുന്ന പ്രവിശ്യയാണ് ഗുവാങ്ക്സി ആദ്യ കാലത്ത് സാധാരണ പ്രവിശ്യയായിരുന്ന ഗുവാങ്ക്സിയ്ക്ക് സ്വയംഭരണാവകാശം ലഭിച്ചത് 1958-ലാണ്."വിശാലമായ ഭൂവിഭാഗം" എന്നാണ് "ഗുവാങ്ക്" എന്ന പേരിനർത്ഥം.  എ.ഡി. 226-ൽ ഈ പ്രവിശ്യ സ്ഥാപിച്ചപ്പൊൾ മുതൽ ഈ പേര് നിലവിലുണ്ട്.

ഷുവാംഗ് ജനവിഭാഗം സംസാരിക്കുന്നത് ഷുവാങ് ഭാഷകളാണ്. ഒരു ഡസനിലധികം തായ് ഭാഷകളിൽ ഉൾപ്പെട്ട ഭാഷകളാണ് ഇത്. തായ് കടായി ഭാഷാ കുടുംബത്തിൽ ഉൾപ്പെട്ട ഭാഷയാണിവ. ഷുവാങ് ഭാഷകൾക്ക് ഒരു ഭാഷാ അടിസ്ഥാനത്തിൽ ഒരു ഏകീകൃത രൂപമില്ല.  വടക്കും തെക്കുമുള്ള ഷുവാങ് ഭാഷകളോട് വളരെ അടുത്ത് ബന്ധപ്പെട്ട് കിടക്കുന്നവയാണിവ.
പഴയ സുവാങ് ലിപിയായ സ്വന്ദിപ് ലിപിയിലാണ് സുവാങ് ഭാഷകളിൽ ഉപയോഗിക്കുന്നത്.

## അവലംബം

* Women in World History: A Biographical Encyclopedia; January 1, 2002

വർഗ്ഗം:രക്തസാക്ഷികൾ
ചെ സഹാറ ബിൻത് നൂർ മുഹമ്മദ്

thumb|right|200px|ചെ സഹാറ ബിൻത് നൂർ മുഹമ്മദ്
മലായി വംശജയായ ഒരു സാമൂഹ്യ പ്രവർത്തകയാണ് **ചെ സഹാറ ബിൻത് നൂർ മുഹമ്മദ് - Che Zahara binte Noor Mohamed (വിളിപ്പേര്: Che Zahara Kaum Ibu, 1907–1962)**. സിംഗപ്പൂരിലെ സ്ത്രീകളുടെയും കുട്ടികളുടെയും അവകാശ സംരക്ഷണ പ്രവർത്തനങ്ങളാണ് ഇവരുടെ പ്രധാന മേഖല. ആധുനിക സ്ത്രീ വിദ്യാഭ്യാസ അവകാശങ്ങൾക്ക് വേണ്ടി പോരാടുന്ന ആദ്യ മലായി വനിതയാണ് ഇവർ. സിംഗപ്പൂരിലെ ആദ്യ മുസ്‌ലിം വെൽഫയർ സംഘടനയുടെ സ്ഥാപകയാണ്. മലായി വിമൻ വെൽഫയർ അസോസിയേഷൻ (ഡബ്ല്യു.എം.എം.എ -Malay Women's Welfare Association (MWWA) ) എന്നാണ് സംഘടനയുടെ പേര്.
300ൽ അധികം സ്ത്രീകളും അനാഥകളുമായ ആളുകളെ മത, ജാതി, വർഗ്ഗ പരിഗണനകൾ ഇല്ലാതെ സംരക്ഷിക്കുന്നു. ഇവരെ തുന്നൽ പോലെയുള്ള കൈത്തൊഴിലുകൾ പഠിപ്പിക്കുകയും വിദ്യാഭ്യാസം നൽകുകയും ചെയ്യുന്നു.

## ജീവചരിത്രം
1907ൽ സിംഗപ്പൂരിലെ ഒരു പ്രശസ്തമായ കുടുംബത്തിൽ ജനിച്ചു. ചെ സഹാറ കൗം ഇബു എന്ന പേരിലും ഇവർ അറിയപ്പെടുന്നുണ്ട്. സ്ത്രീകളുടെയും കുട്ടികളുടെയും സംരക്ഷക എന്നാണ് ഇതിനർത്ഥം.
മലായി വിഭാഗങ്ങൾക്കിടയിൽ ആദ്യം ഇംഗ്ലീഷ് പഠിച്ചവരിൽ ഒരാളായിരുന്ന നൂർ മുഹമ്മദാണ് ഇവരുടെ പിതാവ്. ബ്രീട്ടീഷ് ഭരണകാലത്ത് പരിഭാഷകനായും മധ്യവർത്തിയായും ഭരണാധികാരികളുടെ ഉപദേശകനായും ഇദ്ദേഹം പ്രവർത്തിച്ചിരുന്നു. പരമ്പരാഗതമായ മലായി വസ്ത്രമായ സരോങ്കിന്  പകരം ട്രൗസർ ധരിച്ചായിരുന്നു ഇദ്ദേഹം നടന്നിരുന്നത്. ഇക്കാരണത്താൽ ഇദ്ദേഹത്തെ തദ്ദേശവാസികൾ ഇഞ്ചേ മുഹമ്മദ് പന്തലോൺ എന്ന അപരനാമത്തിൽ വിളിച്ചിരുന്നു. **പന്തലോൺ** എന്ന സ്പാനിഷ് വാക്കിന്റെ അർത്ഥം പാന്റ്‌സ്, ട്രൗസർ എന്നൊക്കെയാണ് അർത്ഥം, ഇഞ്ചേ എന്ന മലായി വാക്കിനർത്ഥം മിസ്റ്റർ എന്നാണ്.

അലൽ മുഹമ്മദ് റുസ്സുൽ എന്ന അഭിഭാഷകനെയാണ് ചെ സഹാറ വിവാഹം ചെയ്തത്. രണ്ടാം ലോക മഹാ യുദ്ധത്തിന് ശേഷം അനാഥകളും വിധവകളുമായ സ്ത്രീകൾക്കും വേണ്ടി തങ്ങളുടെ സ്വന്തം വീട് നൽകി.
1947 ഒക്ടോബറിൽ സ്ഥാപിച്ചു. വിവാഹ പരിഷ്‌കരണ പ്രശ്‌നങ്ങളിൽ ആയിരുന്നു ഈ സംഘടനയുടെ പ്രധാന ശ്രദ്ധ.
സംഘടന രൂപീകരിച്ച ഉടനെ തന്നെ 80 ഓളം പ്രവർത്തകർ ഇതിലേക്ക് ആകർഷിക്കപ്പെട്ടു, ഇതിൽ 50 പേരും അധ്യാപകരായിരന്നു.
1955ൽ സ്വറ്റസർലൻഡിൽ നടന്ന വേൾഡ് കോൺഗ്രസ് ഓഫ് മദേഴ്‌സിൽ സിംഗപ്പൂരിനെ പ്രതിനിധീകരിച്ച് പങ്കെടുത്തു.
1948ൽ ചെ സഹാറ ബിൻത് നൂർ മുഹമ്മദ് പരമ്പരാഗത മലായ് വിവാഹ സമ്പ്രദായത്തെ വിമർശിച്ച് നാല് ഹ്രസ്വ നാടകങ്ങൾ എഴുതി അവതരിപ്പിച്ചു.
നിയമപരമായ അന്വേഷണങ്ങൾ കൂടാതെ ഭാര്യയെ ഉപോക്ഷിക്കുന്ന പുരുഷൻമാരുടെ നിലപാടുകളെ വിമർശിക്കുന്നതായിരുന്നു ഈ നാടകങ്ങൾ. വിവാഹ മോചിതരായ ഭാര്യമാർക്ക് ജീവനാംശം നൽകാതെ വീണ്ടും വിവാഹിതരാവുന്ന ഭർത്താക്കൻമാർക്കെതിരായ പോരാട്ടത്തിലും അവർ പങ്കാളിയായി.

## സാമൂഹിക ഇടപെടലുകൾ
സിംഗപ്പൂരിൽ വിവാഹത്തിന് കുറഞ്ഞ വയസ്സ് നിശ്ചയിക്കുന്ന ലേകൊക്ക് മാര്യാജ് ബില്ലിനെ ചെ സഹാറ പിന്തുണച്ചു. സിംഗപ്പൂരിലെ സ്ത്രീകൾക്കിടയിൽ രക്ത ദാനം പ്രോൽസാഹിപ്പിക്കാനുള്ള ശ്രമങ്ങൾക്കും ചെ സഹാറ മുൻപന്തിയിൽ നിന്ന് പ്രവർത്തിച്ചു. 
1952ൽ സിംഗപ്പൂർ കൗൺസിൽ ഓഫ് വിമൻ എന്ന സംഘടന രൂപീകരിച്ചു.എം.ഡബ്ല്യു.ഡബ്ല്യു.എം എന്ന സംഘടനയെ വ്യാപിപ്പിക്കുന്നതിലും അതിന് കൂടുതൽ വിഭവങ്ങൾ ലഭ്യമാക്കുകയും ചെയ്തു." 1961ൽ വിമൻസ് തചാർട്ടർ ഓഫ് സിംഗപ്പൂർ സ്ഥാപിക്കുന്നതിൽ പ്രധാന പങ്ക് വഹിച്ചു.
ചരിത്രപരമായ പ്രധാന്യമുള്ള സിംഗപ്പൂർ വനിതകളുടെ ജീവിത വിവരണം രേഖപ്പെടുത്തുന്ന വെർച്ച്വൽ ഹാൾ 2014ൽ ചെ സഹാറയ്ക്ക് വേണ്ടി സ്ഥാപിച്ചിട്ടുണ്ട്.

## പുറം കണ്ണികൾ
* Malay Pioneers of Early Singapore  (വീഡിയോ)

## അവലംബം

വർഗ്ഗം:സ്ത്രീകൾ
പതാക ദിനം (യുഎഇ)

രാജ്യനിർമ്മാണ പ്രക്രിയയിൽ നേതൃത്വം നൽകിയ ശൈഖ് സായിദ്, ശൈഖ് റാഷിദ് എന്നീ ഭരണാധികാരികളെയും അവരുടെ സഹോദരങ്ങളെയും ഓർമ്മിക്കാനെന്നോണമാണ് ഐക്യ അറബ് എമിറേറ്റിൽ പതാക ദിനം നടത്തുന്നത്.ഐക്യ അറബ് എമിറേറ്റിലെ തദ്ദേശിയർക്ക് ദേശീയമായ ഉത്സാഹത്തിൻറെ ദിനംകൂടിയാണ് ഇത്.

## References

വർഗ്ഗം:നവംബർ മാസത്തെ വിശേഷദിനങ്ങൾ
വർഗ്ഗം:ഐക്യ അറബ് എമിറേറ്റുകൾ
ഇന്ത്യയുടെ റയിൽ ബജറ്റ്

ലഘുചിത്രം|വലത്ത്‌|കേന്ദ്ര ബജറ്റുമായി ലാലു പ്രസാദ്
ഭാരത സർക്കാരിൻറെ ഉടമസ്ഥതയിലുള്ള, ഇന്ത്യയിലെ ഏറ്റവുംവലിയ പൊതുമേഖലാസ്ഥാപനമായ ഇന്ത്യൻ റെയിൽവേയുടെ വാർഷിക ധനകാര്യപ്രസ്താവനയാണ് **റയിൽ ബജറ്റ്.** എല്ലാ വർഷവും ഇന്ത്യയുടെ കേന്ദ്രബജറ്റ് അവതരിപ്പിക്കുന്നതിന് ഏതാനും ദിവസങ്ങൾക്ക് മുമ്പ് ഇന്ത്യൻ റെയിൽവേ മന്ത്രിയാണ് പാർലമെൻറിൽ റയിൽ ബജറ്റ് അവതരിപ്പിക്കുന്നത്.

## ചരിത്രം
ബ്രിട്ടിഷ് ഇന്ത്യയിൽ 1860 ഫിബ്രുവരി 18 നാണ് ആദ്യത്തെ ബജറ്റ് അവതരിപ്പിക്കുന്നത്. തുടക്കത്തിൽ പൊതുബജറ്റിൻറെ ഭാഗമായിരിന്നു റയിൽ ബജറ്റ്. 1920-21 ൽ രൂപികൃതമായ, ബ്രിട്ടിഷ് റയിൽവേ സാമ്പത്തിക വിദഗ്ദ്ധനായിരുന്ന വില്ല്യം അക്വർത്തിൻറെ നേതൃത്ത്വത്തിലുള്ള പത്തംഗ  അക്വർത്ത് കമ്മറ്റിയുടെ ശുപാർശ അനുസരിച്ച് 1924 ൽ റയിൽ ബജറ്റ് പൊതുബജറ്റിൽ നിന്നും വേർപെടുത്തി.. സ്വതന്ത്ര ഇന്ത്യയിലും ഇതേ രീതി തന്നെയാണ് അനുവർത്തിച്ചുവരുന്നത്. എന്നാൽ 2017 മുതൽ റെയിൽ ബജറ്റ് പൊതുബജറ്റിൽ ലയിപ്പിക്കുന്നതിനെക്കുറിച്ച് പഠിക്കാൻ ഒരു അഞ്ചംഗ കമ്മിറ്റിയെ ചുമതലപ്പെടുത്തിയിട്ടുണ്ട്. ഇതു നിലവിൽവരുന്നതോടെ 92 വർഷത്തെ ചരിത്രമുള്ള റയിൽ ബജറ്റാണ് ഇല്ലാതാകുന്നത്. 
സ്വതന്ത്ര ഇന്ത്യയുടെ ആദ്യത്തെ റയിൽ ബജറ്റ് അവതരിപ്പിച്ചത് ഇന്ത്യയുടെ ആദ്യ റയിൽവേ മന്ത്രിയും രണ്ടാമത്തെ ധനകാര്യമന്തിയുമായിരിന്ന ജോൺ മത്തായിയാണ്. 1994 ൽ റയിൽ ബജറ്റ് ആദ്യമായി തത്സമയം പ്രക്ഷേപണം ചെയ്യപ്പെട്ടു. റയിൽ ബജറ്റ് അവതരിപ്പിച്ച ഏക വനിത മമത ബാനർജിയാണ്‌. ഏറ്റവും കൂടുതൽ തവണ റയിൽ ബജറ്റ് അവതരിപ്പിച്ചത് ജഗജീവൻ റാം ആണ് (ഏഴ് തവണ).
## ഇതും കാണുക
* ഇന്ത്യൻ റെയിൽവേ
* ഇന്ത്യയുടെ കേന്ദ്രബജറ്റ്
## അവലംബം

വർഗ്ഗം:ഇന്ത്യയുടെ സമ്പദ്‌വ്യവസ്ഥ
വർഗ്ഗം:ഇന്ത്യൻ റെയിൽവേ
കാസിമർ ഫങ്ക്

പോളിഷ് ജൈവരസതന്ത്രജ്ഞനായിരിന്നു **കാസിമർ ഫങ്ക്** (1884-1967). ജീവകങ്ങളുടെ (വിറ്റാമിൻ) കണ്ടുപിടിത്തവുമായി ബന്ധെപ്പെട്ടാണ് അറിയപ്പെടുന്നത്. ജീവകം ബി കോംപ്ലക്സിലെ തയാമിൻ (ജീവകം ബി-1) ആദ്യമായി വേർതിരിച്ചെടുത്തതും, അത്തരത്തിലുള്ള പോഷക ഘടകങ്ങളെ *വിറ്റാമിൻ* (ജീവകം) എന്ന പേര് നിർദ്ദേശിച്ചതും ഇദ്ദേഹമാണ്.
## ജീവചരിത്രം
ഒരു ഭിഷഗ്വരന്റെ മകനായി 1884 ഫെബ്രുവരി 23 ന് പോളണ്ടിലെ വാർസായിൽ ജനിച്ചു. ബേൺ സർവകലാശാലയിൽ നിന്നും വൈദ്യശാസ്ത്രത്തിൽ ബിരുദം നേടിയശേഷം പാരീസ്, ലണ്ടൻ, ബർലിൻ എന്നിവിടങ്ങളിൽ ജോലിചെയ്തു. 1920 ൽ അമേരിക്കയിലേക്ക് പോയ കാസിമർ അമേരിക്കൻ പൌരത്വം സ്വീകരിച്ചു. പിന്നീട് വാർസായിൽ തിരിച്ചെത്തി അവിടുത്തെ സ്റ്റേറ്റ് ഇൻസ്റ്റിറ്റ്യൂട്ടിൽ ഡയരക്ടർ ആയി സേവനമനുഷ്ടിച്ചു. അവിടെവച്ച് ബെറിബെറി എന്ന രോഗത്തിന്റെ പ്രതിഘടകമായ തയാമിൻ വേർതിരിച്ചെടുത്തു. നിക്കൊട്ടനിക് അമ്ലവും (നയാസിൻ കാസിമർ വേർതിരിചെടുത്തെങ്കിലും അതൊരു ജീവകമാണെന്ന് അദ്ദേഹത്തിന് മനസ്സിലായിരിന്നില്ല.

## അവലംബം

വർഗ്ഗം:1884-ൽ ജനിച്ചവർ
വർഗ്ഗം:ഫെബ്രുവരി 23-ന് ജനിച്ചവർ
വർഗ്ഗം:1967-ൽ മരിച്ചവർ
വർഗ്ഗം:നവംബർ 19-ന് മരിച്ചവർ
വർഗ്ഗം:ജൈവരസതന്ത്രജ്ഞർ
ഔഷധക്കലവറ വണ്ട്

ചുവപ്പുകലർന്ന തവിട്ടുനിറമുള്ള ഒരിനം വണ്ടാണിത് (Drugstore beetle). മഞ്ഞൾ, ഇഞ്ചി, മഞ്ഞൾ തുടങ്ങിയവയിൽ സൂചികുത്തിയ പോലെ വൃത്താകൃതിയിലുള്ള ദ്വാരങ്ങൾ ഈ വണ്ടിന്റെ പുഴുക്കളുണ്ടാക്കുന്നു.

വർഗ്ഗം:വണ്ടുകൾ
വർഗ്ഗം:തെക്കേ അമേരിക്കയിലെ വണ്ടുകൾ
അർഗസ് പാൻഒപ്റ്റസ്

ഗ്രീക്കു പുരാണകഥയിൽ സ്യൂസിന്റെ പത്നി ഹീരയുടെ വിശ്വസ്തനായ വളർത്തു നായ് ആയിരുന്നു **അർഗസ് പാൻഒപ്റ്റസ്** (, ). അർഗസിന് നൂറു കണ്ണുകളുണ്ടായിരുന്നത്രേ. ഉറങ്ങുന്നതിന് ഏതെങ്കിലും  രണ്ടു കണ്ണുകൾ മാത്രം മതിയെന്നതിനാൽ അർഗസിന്റെ ബാക്കി തൊണ്ണൂറ്റിയെട്ടു കണ്ണുകൾ കൊണ്ട്  സദാസമയവും  ഉണർന്നിരുന്ന് സർവവും വീക്ഷിച്ചു.    പാൻഒപ്റ്റസ് എന്ന വിശേഷണത്തിന്റെ അർഥം തന്നെ സർവ്വവും കാണുന്നവൻ എന്നാണ്.  

## പുരാണകഥ
അയോയേയും തന്നേയും ഹീര പിടികൂടിയേക്കുമെന്ന നിലവന്നപ്പോൾ സ്യൂസ് ക്ഷണമാത്രയിൽ അയോയെ ഓമനത്തമുള്ള ഒരു പശുക്കിടാവാക്കി മാറ്റി.  പക്ഷെ ഹീരയുടെ സംശയം തീർന്നില്ല, പശുക്കിടാവിന്റെ  ചുമതല ഹീര അർഗസിനെ ഏല്പിച്ചു. അയോയെ രക്ഷപ്പെടുത്താനുള്ള  ഒരൊറ്റ മാർഗ്ഗമേ സ്യൂസിന് തോന്നിയുള്ളു- അർഗസിന്റെ നൂറു കണ്ണുകളേയും ഉറക്കത്തിലാഴ്ത്തുക. ഹെർമിസ് ഒരു ഇടയന്റെ വേഷത്തിൽ ചെന്ന് അതിമധുരമായി ഓടക്കുഴലൂതി.  കഥകൾ പറഞ്ഞും ഓടക്കുഴലൂതിയും ഒരു പാടു നേരം ശ്രമിച്ചശേഷം ഹെർമിസിന് അർഗസിന്റെ നൂറുകണ്ണുകളേയും ഉറക്കാനായി. തത്ക്ഷണം ഹെർമിസ്  അർഗസിനെ കൊന്ന്, അയോയെ രക്ഷപ്പെടുത്തി. പക്ഷെ അയോയുടെ രക്ഷപെടൽ താത്കലികമായിരുന്നു.

ദുഃഖാർത്തയായ ഹീര , അർഗസിന്റെ സ്മരണ എന്നെന്നും നിലനിർത്താനായി അർഗസിന്റെ നൂറു കണ്ണുകളും മയിലിന്റെ ചിറകിൽ വെച്ചു പിടിപ്പിച്ചു. അങ്ങനെയാണ് മയിൽപ്പീലിക്കു  കണ്ണുകളുണ്ടായതെന്നു കഥ. ; 
 

## അവലംബം


## പുറത്തേയ്ക്കുള്ള കണ്ണികൾ

* Theoi Project - Gigante Argos Panoptes
* Warburg Institute Iconographic Database (ca 250 images of Io and Argus) 

വർഗ്ഗം:ഗ്രീക്ക് പുരാണം
വർഗ്ഗം:ഗ്രീക്ക് പുരാണകഥാപാത്രങ്ങൾ
ബാക്ഷാലി ലിഖിതം

ഇന്ന് കണ്ടെടുക്കപ്പെട്ടിട്ടുള്ള ഏറ്റവും പുരാതനമായ ഭാരത ഗണിതശാസ്ത്ര ലിഖിതം ആണ് **ബാക്ഷാലി ലിഖിതം**. ബകസ്ഥലീഗ്രന്ഥം എന്നും ബാക്ഷാലി ലിഖിതം അറിയപ്പെടുന്നുണ്ട്. ഇപ്പോൾ പാകിസ്താനിലുളള പെഷ്വാറിനടുത്ത് ബാക്ഷാലി എന്ന ഗ്രാമത്തിൽ വച്ചാണ് 1881-ൽ ലിഖിതം കണ്ടെത്തിയത്. ഇതിന്റെ രചനാകാലം കൃത്യമായി കണകാക്കിയിട്ടില്ലെങ്കിലും ക്രിസ്തുവിന് ശേഷം മൂന്നോ നാലോ നൂറ്റാണ്ടുകളിലാണ് ഇത് രചിക്കപ്പെട്ടത് എന്ന് അനുമാനിക്കപ്പെടുന്നു.

## അവലംബം

## പുറത്തേയ്ക്കുള്ള കണ്ണികൾ
*ബാക്ഷാലി ലിഖിതം
*6 – ബാക്ഷാലി ലിഖിതം 
*Hoernle: ബാക്ഷാലി ലിഖിതത്തെക്കുറിച്ച്, 1887, archive.org

വർഗ്ഗം:ഇന്ത്യൻ ഗണിതശാസ്ത്രചരിത്രം